**บทที่ 4**

**ผลการวิจัย**

การวิจัยเรื่อง รูปแบบการพัฒนา จริยธรรมด้านการมีวินัย ของนักเรียนโรงเรียนมัธยมศึกษา ในจังหวัดพระนครศรีอยุธยา ในครั้งนี้ ผู้วิจัยได้กำหนดรูปแบบการวิจัยออกเป็น 3 ระยะ และนำเสนอผลการวิจัยตามลำดับ ดังนี้

ระยะที่ 1 ผลการวิเคราะห์ข้อมูลปัจจัยที่มีอิทธิพลต่อจริยธรรมด้านการมีวินัย ของนักเรียนโรงเรียนมัธยมศึกษา ในจังหวัดพระนครศรีอยุธยา

ระยะที่ 2 ผลการสร้างรูปแบบการพัฒนา จริยธรรมด้านการมีวินัย ของนักเรียนโรงเรียนมัธยมศึกษา ในจังหวัดพระนครศรีอยุธยา

ระยะที่ 3 ผลการทดลองและประเมินผลรูปแบบการพัฒนา จริยธรรมด้านการมีวินัย ของนักเรียนโรงเรียนมัธยมศึกษา ในจังหวัดพระนครศรีอยุธยา

**ระยะที่ 1 ผลการวิเคราะห์ข้อมูลปัจจัยที่มีผลต่อจริยธรรมด้านการมีวินัย ของนักเรียนโรงเรียนมัธยมศึกษา ในจังหวัดพระนครศรีอยุธยา**

ผลการวิเคราะห์ข้อมูลปัจจัยเชิงสาเหตุที่มีผลต่อการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ในระยะที่ 1 นี้ ผู้วิจัยมีวัตถุประสงค์เพื่อที่จะศึกษาหาปัจจัยที่มีอิทธิพลต่อการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา โดยตั้งสมมติฐานว่า จริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ได้รับอิทธิพลโดยตรงจาก 1) การเลียนแบบเพื่อนในเรื่องวินัย 2)การเลียนแบบครูในเรื่องวินัย และได้รับอิทธิพลโดยตรงและโดยอ้อมจาก 1) ความรู้เรื่องวินัยนักเรียน 2) เจตคติด้านการมีวินัย 3) การเลียนแบบผู้ปกครองในเรื่องวินัย และ 4) การเลียนแบบสื่อในเรื่องวินัย

ผู้วิจัยได้สร้างแบบสอบถามเป็นเครื่องมือในการวิจัย โดยได้นำแบบสอบถามไปเก็บข้อมูลจากกลุ่มตัวอย่างได้แก่ นักเรียนของโรงเรียนมัธยมศึกษา ในจังหวัดพระนครศรีอยุธยา ภาคเรียนที่ 2 ปีการศึกษา 2559 จำนวน 394 คน สรุปผลการวิจัยในระยะที่ 1 ดังต่อไปนี้

1. คุณลักษณะทั่วไปของผู้ตอบแบบสอบถาม

การวิจัยเรื่องนี้ ผู้วิจัยได้สร้างแบบสอบถามเป็นเครื่องมือในการวิจัยวิจัย โดยได้นำแบบสอบถามไปเก็บข้อมูลจากกลุ่มตัวอย่าง จำนวน 394 คน ซึ่งคุณลักษณะทั่วไปของผู้ตอบแบบสอบถามมีดังต่อไปนี้

**ตารางที่ 4.1**

*จำนวน ร้อยละ ค่าต่ำสุดและค่าสูงสุด ข้อมูลคุณลักษณะทั่วไปของกลุ่มตัวอย่าง นักเรียนของโรงเรียนมัธยมศึกษา ในจังหวัดพระนครศรีอยุธยา*

|  |  |  |
| --- | --- | --- |
| ข้อมูลด้านคุณลักษณะทั่วไป | จำนวน | ร้อยละ |
| 1. เพศ  1.1 ชาย  1.2 หญิง | 150  244 | 38.10  61.90 |
| รวม | 394 | 100.00 |
| 2. ระดับชั้นเรียน  2.1 ชั้นมัธยมศึกษาตอนต้น  2.2 ชั้นมัธยมศึกษาตอนปลาย | 173  221 | 43.90  56.10 |
| รวม | 394 | 100.00 |
| 3. สภาพครอบครัว  3.1 บิดามารดาอยู่ร่วมกัน  3.2 บิดามารดาหย่าร้างกัน  3.3 บิดาหรือมารดาถึงแก่กรรม  3.4 อาศัยอยู่กับญาติ | 312  15  38  29 | 79.20  3.80  9.60  7.40 |
| รวม | 394 | 100.00 |
| 4. รายได้ของบิดามารดา หรือผู้ปกครอง ต่อเดือน  4.1 น้อยกว่า 5,000 บาท  4.2 5,001 – 10,000 บาท  4.3 10,001 – 15,000 บาท  4.4 15,001 – 20,000 บาท  4.5 มากกว่า 20,000 บาท | 60  82  69  80  103 | 15.20  20.80  17.50  20.30  26.20 |
| รวม | 394 | 100.00 |

จากตารางที่ 4.1 คุณลักษณะทั่วไปของกลุ่มตัวอย่าง จากจำนวนกลุ่มตัวอย่างทั้งหมด 394 คน พบว่า ผู้ตอบแบบสอบถามเป็นเพศหญิงมากกว่าเพศชาย โดยเป็นเพศหญิง คิดเป็นร้อยละ 61.90 และเป็นเพศชายร้อยละ 38.10 ในด้านระดับชั้นเรียน พบว่า เป็นนักเรียนชั้นมัธยมศึกษาตอนต้น ร้อยละ 43.90 และเป็นนักเรียนชั้นมัธยมศึกษาตอนปลาย ร้อยละ 56.10 ในด้านสภาพครอบครัวพบว่า ส่วนมาก บิดามารดาอยู่ร่วมกันร้อยละ 79.20 รองลงมาคือ บิดาหรือมารดาถึงแก่กรรม ร้อยละ 9.60 และต่ำสุดคือบิดามารดาหย่าร้างกัน ร้อยละ 3.80 ในด้านรายได้ของบิดามารดา หรือผู้ปกครอง ต่อเดือน พบว่า ส่วนมากมีรายได้มากว่า 20,000 บาท คิดเป็นร้อยละ 26.20 รองลงมา คือ มีรายได้อยู่ระหว่าง 5,001 – 10,000 บาท ร้อยละ 20.80 และต่ำสุดคือ มีรายได้น้อยกว่า 5,000 บาท ร้อยละ 15.20

2. การตรวจสอบข้อมูลเบื้องต้นเพื่อนำไปสู่การทดสอบสมมุติฐานในการตรวจสอบตามเงื่อนไขของการวิเคราะห์สมการเชิงโครงสร้างโดยใช้โปรแกรม LISREL

ผู้วิจัย ได้วิเคราะห์ข้อมูลด้วยการวิเคราะห์สมการเชิงโครงสร้าง (Structural Equation Model : SEM) โดยโปรแกรมลิสเรล (LISREL for Windows) เพื่ออธิบายอิทธิพลเส้นทาง (Path Analysis) หรือปัจจัยเชิงสาเหตุโดยสมการเชิงโครงสร้าง อธิบายความสัมพันธ์ระหว่างปัจจัยต่าง ๆ ของตัวแปรต้น ตัวแปรคั่นกลางที่ส่งผลทั้งโดยตรงและโดยอ้อมต่อตัวแปรตาม โดยกำหนดระดับนัยสำคัญทางสถิติที่ .05 (Level of Significance .05) โดยการเริ่มจากการกำหนดสัญลักษณ์ที่ใช้ในการวิเคราะห์ข้อมูลตามแบบจำลองสมมุติฐานการวิจัย การกำหนดข้อมูลจำเพาะตามรูปแบบความสัมพันธ์เชิงโครงสร้างของแบบจำลองสมมุติฐานการวิจัย การตรวจสอบคุณสมบัติของข้อมูลตามข้อตกลงเบื้องต้นของสถิติ การตรวจสอบเงื่อนไขที่กำหนดของการวิเคราะห์สมการเชิงโครงสร้าง และ ในการตรวจสอบความตรงของแบบจำลองสมมุติฐานการวิจัย รวมถึงการปรับแบบจำลองและทดสอบความตรงตามข้อกำหนด ตรวจแบบจำลองสมมุติฐานการวิจัยมีความกลมกลืนกับข้อมูลเชิงประจักษ์ แล้วสรุปแปรความหมายผลการวิเคราะห์ โดยการจำแนกค่าอิทธิพลเชิงสาเหตุออกเป็นอิทธิพลทางตรง อิทธิพลทางอ้อม และอิทธิพลโดยรวมของตัวแปร ตามรูปแบบความสัมพันธ์เชิงสาเหตุของปัจจัยเชิงสาเหตุที่ส่งผลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา และผู้วิจัยได้กำหนดสัญลักษณ์แทนตัวแปรและค่าสถิติต่าง ๆ ดังนี้

2.1 สัญลักษณ์ใช้แทนตัวแปร

KNOWLEGDE แทน ด้านความรู้เรื่องวินัย

ATTITUD แทน ด้านเจตคติการมีวินัย

FAMI แทน ด้านการเลียนแบบผู้ปกครองในการมีวินัย

FRIEND แทน ด้านการเลียนแบบเพื่อนในการมีวินัย

IT แทน ด้านการเลียนแบบสื่อในการมีวินัย

TEACHER แทน ด้านการเลียนแบบครูในการมีวินัย

DISCIPL แทน จริยธรรมด้านการมีวินัย

2.2 สัญลักษณ์ที่ใช้แทนค่าสถิติ

http://www.watpon.com/Elearning/image/xbar1.gif แทน ค่าเฉลี่ย (Mean)

SD แทน ค่าเบี่ยงเบนมาตรฐาน (Standard Deviation)

SKEWNESS แทน ค่าความเบ้ (Skewness)

KURTOSIS แทน ค่าความโด่ง (Kurtosis)

r แทน ค่าสัมประสิทธิ์สหสัมพันธ์เพียร์สัน (Pearson’s

Product moment correlation coefficient)

 แทน ค่าสัมประสิทธ์พหุคูณยกกำลังสอง

(Square multiple correlation) หรือสัมประสิทธิ์การ

ตัดสินใจ (Coefficient of Determination)

χ2 แทน ค่าสถิติไค - สแคว์ (Chi - square)

df แทน องศาอิสระ (Degree of Freedom)

GFI แทน ดัชนีวัดระดับความสอดคล้อง

(Goodness of Fit Index)

AGFI แทน ดัชนีวัดระดับความสอดคล้องที่ปรับแล้ว (AdjUTted

Goodness of Fit Index)

RMSEA แทน ค่าประมาณความคลาดเคลื่อนของรากกำลังสอง

เฉลี่ย (Root Mean Square Error of Approximation)

RMR แทน ค่าดัชนีรากกำลังสองเฉลี่ยของเศษเหลือ

(Root Mean Square Residual)

CN แทน ค่าขนาดตัวอย่างวิกฤต (Critical N)

DE แทน อิทธิพลทางตรง (Direct Effects)

IE แทน อิทธิพลทางอ้อม (Indirect Effects)

TE แทน อิทธิพลรวม (Total Effects)

ข้อตกลงเบื้องต้นของการใช้โปรแกรม Lisrelคือ ลักษณะการกระจายของข้อมูลต้องกระจายแบบโค้งปกติ ทุกตัวแปรจะต้องมีค่า ความเบ้ (Skewness) และความโด่ง (Kurtosis) ไม่เกิน ±1 ในการวิจัยครั้งนี้ผู้วิจัยได้วิเคราะห์ทำการตรวจสอบค่าความเบ้ และค่าความโด่ง ดังแสดงในตารางที่ 4.2

**ตารางที่ 4.2**

*ค่าเฉลี่ย ส่วนเบี่ยงเบนมาตรฐาน ค่าสถิติความเบ้ (Skewness) และค่า ความโด่ง (Kurtosis) ของตัวแปร*

|  |  |  |  |  |
| --- | --- | --- | --- | --- |
|  | Mean | S. D. | Skewness | Kurtosis |
| Statistic | Statistic | Statistic | Statistic |
| knowlegde | 6.5355 | 1.98083 | 0.295 | -0.785 |
| attitud | 3.3128 | 0.60627 | 0.251 | -0.224 |
| fami | 3.2624 | 0.86532 | -0.041 | -0.341 |
| IT | 3.1564 | 1.00097 | -0.362 | -0.506 |
| friend | 3.1717 | 0.61036 | -0.838 | 0.656 |
| teacher | 3.5739 | 0.65075 | -0.105 | -0.451 |
| discipl | 3.2666 | 0.85208 | -0.147 | -0.366 |

จากตารางที่ 4.2 เป็นการวิเคราะห์มูล ค่าเฉลี่ย ส่วนเบี่ยงเบนมาตรฐาน รวมทั้งการทดสอบคุณลักษณะของข้อมูลในการกระจายของข้อมูลว่าเป็นโค้งปกติหรือไม่ ด้วยการทดสอบค่าสถิติความเบ้ (Skewness) และทดสอบค่าสถิติความโด่ง (Kurtosis) ของตัวแปรทั้ง 7 ตัวจะเห็นได้ว่ามีค่าไม่เกิน ±1 ซึ่งแสดงให้เห็นว่าข้อมูลทั้งหมดมีการกระจายของข้อมูลเป็นโค้งปกติ สามารถนำข้อมูลไปวิเคราะห์ในขั้นตอนต่อไปได้

2.3 การตรวจสอบความสัมพันธ์ของตัวแปร

การตรวจสอบความสัมพันธ์ของตัวแปรอิสระเพื่อเป็นการทดสอบว่า ตัวแปรอิสระทั้งหมดมีความเป็นอิสระต่อกันหรือไม่ ผู้วิจัยวิเคราะห์โดยการหาค่าสัมประสิทธิ์สหสัมพันธ์ระหว่างตัวแปร ซึ่งผลการศึกษาแสดงในตารางที่ 6 พบว่า ตัวแปรเชิงสาเหตุ ได้แก่ ด้านความรู้เรื่องวินัย (KNOWLEGDE) ด้านเจตคติการมีวินัย (ATTITUD) ด้านการเลียนแบบผู้ปกครองในการมีวินัย (FAMI) ด้านการเลียนแบบเพื่อนในการมีวินัย (FRIEND) ด้านการเลียนแบบสื่อในการมีวินัย (IT) ด้านการเลียนแบบครูในการมีวินัย (TEACHER) และจริยธรรมด้านการมีวินัย (DISCIPL) มีความสัมพันธ์ทางบวกอย่างมีนัยสำคัญทางสถิติที่ระดับ .05 โดยมีค่าสัมประสิทธิ์สหสัมพันธ์อยู่ระหว่าง -0.143 ถึง 0.461 ดังแสดงในตารางที่ 4.3

**ตารางที่ 4.3**

*ค่าสัมประสิทธิ์สหสัมพันธ์เพียรสันระหว่างตัวแปร*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | discipl | knowlegde | attitud | fami | IT | freind | teacher |
| Pearson Correlation | discipl | 1.000 |  |  |  |  |  |  |
| knowlegde | -0.066 | 1.000 |  |  |  |  |  |
| attitud | 0.091 \* | 0.213 \* | 1.000 |  |  |  |  |
| fami | 0.117 \* | 0.090 \* | 0.109 \* | 1.000 |  |  |  |
| IT | -0.101 \* | 0.095 \* | -0.015 | -0.082 | 1.000 |  |  |
| friend | -0.125 \* | 0.051 | 0.056 | 0.053 | 0.411 \* | 1.000 |  |
| teacher | -0.143 \* | 0.052 | 0.004 | -0.054 | 0.461 \* | 0.220 \* | 1.000 |

*หมายเหตุ* \* มีนัยสำคัญทางสถิติที่ระดับ .05

การวิเคราะห์ข้อมูลของตัวแปร โดยใช้สถิติการวิเคราะห์การถดถอยพหุคูณเชิงเส้นตรง (Multiple Linear Regression) ระหว่างตัวแปรอิสระ ได้แก่ ด้านความรู้เรื่องวินัย (KNOWLEGDE) ด้านเจตคติการมีวินัย (ATTITUD) ด้านการเลียนแบบผู้ปกครองในการมีวินัย (FAMI) ด้านการเลียนแบบเพื่อนในการมีวินัย (FRIEND) ด้านการเลียนแบบสื่อในการมีวินัย (IT) ด้านการเลียนแบบครูในการมีวินัย (TEACHER) และตัวแปรตามได้แก่จริยธรรมการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา (DISCIPL) จากการเก็บข้อมูล จำนวน 394 ชุด พบว่ามีตัวแปรที่มีอิทธิพลต่อจริยธรรมการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา อย่างมีนัยสำคัญทางสถิติที่ระดับ .05 อยู่ 4 ตัวแปรเท่านั้น ได้แก่ ด้านเจตคติการมีวินัย (ATTITUD) ด้านการเลียนแบบผู้ปกครองในการมีวินัย (FAMI) ด้านการเลียนแบบเพื่อนในการมีวินัย (FRIEND) และด้านการเลียนแบบครูในการมีวินัย (TEACHER) และ พบว่ามีตัวแปรที่ไม่มีอิทธิพลต่อจริยธรรมด้านการมีวินัยของนักเรียนโรงเรียนมัธยมศึกษาในจังหวัดพระนครศรีอยุธยา อย่างมีนัยสำคัญทางสถิติที่ระดับ .05 อยู่ 2 ตัวแปร คือ ด้านความรู้เรื่องวินัย (KNOWLEGDE) และ ด้านการเลียนแบบสื่อในการมีวินัย (IT) ดังที่แสดง ในตารางที่ 4.4

**ตารางที่ 4.4**

*ค่าสัมประสิทธิ์การถดถอยของตัวแปรอิสระทุกตัวมีอิทธิพลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ที่วิเคราะห์โดยใช้สถิติ Multiple Linear Regression*

|  |  |  |  |  |  |  |
| --- | --- | --- | --- | --- | --- | --- |
| Model | | Unstandardized Coefficients | | Standardized Coefficients | t | Sig. |
| B | Std. Error | Beta |
|  | (Constant) | 3.662 | 0.396 |  | 9.258 | 0.000 |
| knowlegde | -0.038 | 0.022 | -0.089 | -1.747 | 0.081 |
| attitud | 0.146 | 0.071 | 0.104 | 2.050\* | 0.041 |
| fami | 0.113 | 0.049 | 0.115 | 2.290\* | 0.023 |
| IT | 0.017 | 0.051 | 0.020 | 0.331 | 0.740 |
| friend | 0.160 | 0.076 | 0.115 | 2.102\* | 0.036 |
| teacher | 0.153 | 0.073 | 0.117 | 2.096\* | 0.037 |

*หมายเหตุ* \* มีนัยสำคัญทางสถิติที่ระดับ .05

จากตารางที่ 4.4 ผลการวิเคราะห์การถดถอยพหุคูณเชิงเส้นตรง (Multiple Linear Regression)พบว่าตัวแปรที่มีค่าสัมประสิทธิ์การถดถอยพหุคูณเชิงเส้นตรงของตัวแปรอิสระที่มีอิทธิพลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา (DISCIPL) อย่างมีนัยสำคัญทางสถิติที่ระดับ .05 อยู่ 4 ตัวแปรเท่านั้น ได้แก่ ด้านเจตคติการมีวินัย (ATTITUD) ด้านการเลียนแบบผู้ปกครองในการมีวินัย (FAMI) ด้านการเลียนแบบเพื่อนในการ มีวินัย (FRIEND) และด้านการเลียนแบบครูในการมีวินัย (TEACHER) โดยเรียงลำดับจากปัจจัย ที่มีอิทธิพลมากไปหาน้อย ได้แก่ ด้านการเลียนแบบครูในการมีวินัย (TEACHER) (Beta=0.117) ด้านการเลียนแบบผู้ปกครองในการมีวินัย (FAMI)(Beta=0.115) ด้านการเลียนแบบเพื่อนในการมีวินัย (FRIEND) (Beta=0.115) และ ด้านเจตคติการมีวินัย (ATTITUD)(Beta=0.104) โดยมีค่าสัมประสิทธิ์การตัดสินใจ (Coefficient of Determination) = 0.796 ซึ่งแสดงว่าตัวแปรต้นหรือตัวแปรอิสระทุกตัวมีอิทธิพลต่อตัวแปรตาม คือ จริยธรรมการมีวินัยของนักเรียนโรงเรียนมัธยมศึกษาใน ร้อยละ 79 ดังได้แสดงในตารางที่ 4.5

**ตารางที่ 4.5**

*ค่าสัมประสิทธิ์การตัดสินใจ (Coefficient of Determination)*

|  |  |  |  |  |
| --- | --- | --- | --- | --- |
| Model | R | R Square | Adjusted R Square | Std. Error  of the Estimate |
| 1 | 0.892 | 0.796 | 0.792 | 0.11020 |

3. ผลการวิเคราะห์ปัจจัยที่มีผลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา

ผู้วิจัยได้ใช้สถิติการวิเคราะห์เป็นแบบการวิเคราะห์เส้นทาง (Path Analysis) หรือสมการเชิงโครงสร้าง เพื่อวิเคราะห์ปัจจัยเชิงสาเหตุสมการเชิงเส้น อธิบายความสัมพันธ์ระหว่างปัจจัย ต่าง ๆ ของตัวแปรต้นที่มีนัยสำคัญต่อตัวแปรตามที่ระดับสถิติ .05 ได้แก่ ด้านเจตคติการมีวินัย (ATTITUD) ด้านการเลียนแบบผู้ปกครองในการมีวินัย (FAMI) ด้านการเลียนแบบเพื่อนในการมีวินัย (FRIEND) และ ด้านการเลียนแบบครูในการมีวินัย (TEACHER) ที่ส่งผลทั้งโดยตรง โดยอ้อม และโดยรวมต่อตัวแปรตาม คือ จริยธรรมด้านการมีวินัยของนักเรียนโรงเรียนมัธยมศึกษาในจังหวัดพระนครศรีอยุธยา (DISCIPL) ดังนั้น ผู้วิจัยจึงไม่ได้นำตัวแปรอิสระหรือตัวแปรต้นที่ไม่มีนัยสำคัญทางสถิติที่ระดับ .05 ต่อตัวแปรตาม มาเข้าสมการเชิงโครงสร้างในครั้งนี้ เนื่องจาก ตัวแปรอิสระเหล่านั้น ไม่ได้มีความสัมพันธ์กับตัวแปรตามที่นัยสำคัญทางสถิติระดับ .05 ประกอบไปด้วย ด้านความรู้เรื่องวินัย (KNOWLEGDE) ด้านการเลียนแบบสื่อในการมีวินัย (IT) และด้านการเลียนแบบครูในการมีวินัย (TEACHER)

ผู้วิจัยได้ตั้งสมมติฐานการวิจัยในข้อ 1 คือ จริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ได้รับอิทธิพลโดยตรงจาก 1) การเลียนแบบเพื่อนในเรื่องวินัย 2) การเลียนแบบครูในเรื่องวินัย และได้รับอิทธิพลโดยตรงและโดยอ้อมจาก 1) ความรู้เรื่องวินัยนักเรียน 2) เจตคติด้านการมีวินัย 3) การเลียนแบบผู้ปกครองในเรื่องวินัย และ 4) การเลียนแบบสื่อในเรื่องวินัย และจากการทดสอบความสอดคล้องของแบบจำลองสมมุติฐานการวิจัยกับข้อมูลเชิงประจักษ์ ได้ค่าสถิติดังต่อไปนี้

Chi-Square = 19.60 (ค่าที่ผ่านเกณฑ์ยอมรับ คือ Chi - Square / df = < 3)

Degrees of Freedom = 1

Root Mean Square Error of Approximation (RMSEA) = 0.218 (ค่าที่ผ่านเกณฑ์ยอมรับ คือ ≤0.05)

P - value = 0.00001

Critical N (CN) = 130.73

Root Mean Square Residual (RMR) = 0.058 (ค่าที่ผ่านเกณฑ์ยอมรับ คือ ≤0.05)


Standardized RMR = 0.058 (ค่าที่ผ่านเกณฑ์ยอมรับ คือ ≤0.05)

Goodness of Fit Index (GFI) = 0.98 (ค่าที่ผ่านเกณฑ์ยอมรับ คือ ≥0.90)

Adjusted Goodness of Fit Index (AGFI) = 0.71 (ค่าที่ผ่านเกณฑ์ยอมรับ คือ ≥0.90)

Parsimony Goodness of Fit Index (PGFI) = 0.065

แสดงเป็นภาพได้ดังภาพที่ 4.1



***ภาพที่ 4.1*** รูปแบบความสัมพันธ์โครงสร้างเชิงเส้นของปัจจัยเชิงสาเหตุที่มีอิทธิพลต่อจริยธรรมด้านการมีวินัย ของนักเรียน โรงเรียนมัธยมศึกษา ในจังหวัดพระนครศรีอยุธยา ตัวแบบตั้งต้นที่ 1

จากภาพที่ 4.4 ผลจากการวิเคราะห์เส้นทาง (Path Analysis) หรือสมการ เชิงโครงสร้าง (Structural Equation Model: SEM) เพื่อวิเคราะห์ปัจจัยเชิงสาเหตุ อธิบายความสัมพันธ์ระหว่างตัวแปรต้น กับตัวแปรตาม ในตัวแบบตั้งต้นที่ 1 พบว่า ดัชนีความสอดคล้องกลมกลืนขอ ตัวแบบสมมติฐานตั้งต้น ไม่กลมกลืนกับข้อมูลเชิงประจักษ์ ตัวแบบจำลองใช้ค่าดัชนีต่าง ๆ รวมทั้งดัชนีความสอดคล้องกลมกลืนของตัวแบบไม่อยู่ตามเกณฑ์ดัชนีความสอดคล้องกลมกลืนของตัวแบบสมมติฐานของการวิจัย ดังสรุป แสดงในตารางที่ 4.6

**ตารางที่ 4.6**


*ดัชนีความสอดคล้องกลมกลืนของตัวแบบสมมติฐานตั้งต้นที่ 1 ของการวิจัย*

|  |  |  |  |
| --- | --- | --- | --- |
| ค่าดัชนี | เกณฑ์ที่ใช้ในการพิจารณา | ค่าสถิติใน  ตัวแบบตั้งต้น | ผลการพิจารณา |
| χ2 | Chi - Square  / df = < 3 | χ2= 19.60, df=1  (p-value=0.00001) | ไม่ผ่านเกณฑ์ |
| 1. GFI | ≥0.90 | 0.98 | ผ่านเกณฑ์ |
| 1. AGFI | ≥0.90 | 0.71 | ไม่ผ่านเกณฑ์ |
| 1. RMSEA | ≤0.05 | 0.218 | ไม่ผ่านเกณฑ์ |
| 1. RMR | ≤0.05 | 0.058 | ไม่ผ่านเกณฑ์ |

ค่าสถิติในตัวแบบตั้งต้นที่ 1

จากภาพที่ 4.4 และ ตารางที่ 4.6 สรุปได้ว่า ดัชนีความสอดคล้องกลมกลืนของตัวแบบสมมติฐานตั้งต้นที่ 1 ไม่กลมกลืนกับข้อมูลเชิงประจักษ์

ผู้วิจัยจึงต้องดำเนินการปรับปรุงตัวแบบจำลองโดยการปรับตัวแบบ โดยยึดข้อเสนอการปรับตัวแบบ (Model Modification) ซึ่งอาศัยค่าดัชนีตัวแบบ (Model Modification Indices) และคำนึงถึงเหตุผลเชิงทฤษฎี และทำการทดสอบสมมุติฐานอีกครั้ง ดังแสดงในภาพที่ 4.5



***ภาพที่ 4.5*** รูปแบบความสัมพันธ์โครงสร้างเชิงเส้นของปัจจัยเชิงสาเหตุที่ส่งผลต่อจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา

จากแผนภาพที่ 4.5 จะพบได้ว่า ดัชนีความสอดคล้องกลมกลืนของตัวแบบสุดท้ายของการมีวิจัย มีความกลมกลืนของตัวแบบหลังจากที่ผู้วิจัยได้ปรับปรุงตัวแบบแล้ว เพื่อให้ดัชนีความสอดคล้องกลมกลืนของตัวแบบสมมติฐาน กลมกลืนกับข้อมูลเชิงประจักษ์ ตัวแบบจำลองใช้ค่าดัชนีต่าง ๆ รวมทั้งดัชนีความสอดคล้องกลมกลืนของตัวแบบอยู่ตามเกณฑ์ดัชนีความสอดคล้องกลมกลืนของตัวแบบสมมติฐานของการวิจัย ดังสรุปแสดงในตารางที่ 4.7

**ตารางที่ 4.7**

*ดัชนีความสอดคล้องกลมกลืนของตัวแบบสุดท้าย ของการวิจัย*

|  |  |  |  |
| --- | --- | --- | --- |
| ค่าดัชนี | เกณฑ์ที่ใช้ในการพิจารณา | ค่าตัวแบบสุดท้าย  ของการวิจัย | ผลการพิจารณา |
| χ2 | Chi - Square  / df = < 3 | χ2 = 2.71, df = 2  (p-value=0.25832) | ผ่านเกณฑ์ |
| 1. GFI | ≥0.90 | 1.00 | ผ่านเกณฑ์ |
| 1. AGFI | ≥0.90 | 0.98 | ผ่านเกณฑ์ |
| 1. RMSEA | ≤0.05 | 0.030 | ผ่านเกณฑ์ |
| 1. RMR | ≤0.05 | 0.022 | ผ่านเกณฑ์ |

ค่าสถิติในตัวแบบสุดท้าย

จากตารางที่ 4.7 เมื่อมีการพิจารณาความกลมกลืนของตัวแบบจำลองความสัมพันธ์เชิงโครงสร้างของจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ผลการทดสอบพบว่า โมเดลความสำเร็จในการจัดการพัฒนาจริยธรรมด้านการมีวินัยของนักเรียนโรงเรียนมัธยมศึกษา มีความสอดคล้องกับข้อมูลเชิงประจักษ์พิจารณาจากค่าไค – สแควร์(χ2) มีค่าเท่ากับ 2.71 ที่องศาอิสระ (df) 2 มีค่าความน่าจะเป็น (*p* - value of χ2 ) เท่ากับ 0.25832 นั่นคือ ค่าไค – สแควร์ไม่มีนัยสำคัญทางสถิติ สอดคล้องกับเกณฑ์ในการพิจารณากำหนดไว้ว่าค่าไค - สแควร์(χ2) ไม่มีนัยสำคัญทางสถิติ แสดงให้เห็นว่ารูปแบบความสัมพันธ์เชิงสาเหตุตามสมมุติฐานการวิจัยกับข้อมูลเชิงประจักษ์ ไม่แตกต่างกัน หรือรูปแบบความสัมพันธ์เชิงสาเหตุตามสมมุติฐานมีความสอดคล้องกับข้อมูลเชิงประจักษ์ ค่าดัชนีอัตราส่วนไค - สแควร์ สัมพัทธ์ (Chi-square / df) มีค่าเท่ากับ 1.35 อยู่ในเกณฑ์ที่กำหนด คือ น้อยกว่า 3.00 ดัชนีวัดระดับความกลมกลืน (GFI) และดัชนีวัดระดับความกลมกลืนที่ปรับแก้ (AGFI) เท่ากับ 1.00 และ 0.98 ตามลำดับ เป็นไปตามเกณฑ์ที่กำหนด คือ มากกว่า 0.90 ดัชนีรากมาตรฐานของค่าเฉลี่ยกำลังสองของส่วนที่เหลือ (RMR) เท่ากับ 0.022 และค่าดัชนีความคลาดเคลื่อนในการประมาณค่าพารามิเตอร์ (RMSEA) มีค่าเท่ากับ 0.030 เป็นไปตามเกณฑ์ที่กำหนด คือ น้อยกว่า 0.05 แสดงถึงรูปแบบความสัมพันธ์เชิงสาเหตุตามสมมุติฐานการวิจัยมีความสอดคล้องกับข้อมูลเชิงประจักษ์ จึงสรุปได้ว่า แบบจำลองความสัมพันธ์เชิงโครงสร้างของจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา มีความกลมกลืนกับข้อมูลเชิงประจักษ์โดยมีค่าสัมประสิทธิ์อิทธิพลทางตรง ทางอ้อมและโดยรวม ดังแสดงในตารางที่ 4.8

**ตารางที่ 4.8**

*ค่าสัมประสิทธิ์อิทธิพลโดยตรง โดยอ้อม และโดยรวม ระหว่างตัวแปรสาเหตุ และตัวแปรผล*

|  |  |  |  |  |  |
| --- | --- | --- | --- | --- | --- |
| ตัวแปรสาเหตุ | ประเภทของอิทธิพล | ตัวแปรผล | | | |
| DIDCIPL | FREIND | TEACHER |  |
| ATTITUD | DE | 0.08 | 0.00 | 0.01 |  |
| IE | - | - | - |  |
| TE | 0.08 | 0.00 | 0.01 |  |
| FAMI | DE | 0.10 | 0.00 | 0.06 |  |
| IE | 0.01 | 0.01 | - |  |
| TE | 0.11 | 0.01 | 0.06 |  |
| FREIND | DE | 0.11 | - | - |  |
| IE | - | - | - |  |
| TE | 0.11 | - | - |  |
| TEACHER | DE | 0.12 | 0.22 | - |  |
| IE | 0.02 | - | - |  |
| TE | 0.14 | 0.22 | - |  |
|  |  | 0.79 | 0.05 | 0.02 |  |

จากตารางที่ 4.8 การกำหนดเส้นอิทธิพลปัจจัยเชิงสาเหตุต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ทั้งอิทธิพลทางตรง อิทธิพลทางอ้อม และอิทธิพลโดยรวม อธิบายได้ดังนี้

3.1 อิทธิพลทางตรง

3.1.1 ปัจจัยด้านเจตคติการมีวินัย (ATTITUD) ของนักเรียนโรงเรียนมัธยมศึกษา ในจังหวัดพระนครศรีอยุธยา มีค่าสัมประสิทธิ์อิทธิพลโดยตรงต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา (DISCIPL) เท่ากับ 0.08

3.1.2 ปัจจัยด้านการเลียนแบบผู้ปกครองในการมีวินัย (FAMI) ของนักเรียนโรงเรียนมัธยมศึกษา ในจังหวัดพระนครศรีอยุธยา มีค่าสัมประสิทธิ์อิทธิพลโดยตรงต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา (DISCIPL) เท่ากับ 0.10

3.1.3 ปัจจัยด้านการเลียนแบบเพื่อนในการมีวินัย (FRIEND) ของนักเรียนโรงเรียนมัธยมศึกษา ในจังหวัดพระนครศรีอยุธยา มีค่าสัมประสิทธิ์อิทธิพลโดยตรงต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา (DISCIPL) เท่ากับ 0.11

3.1.4 ปัจจัยด้านการเลียนแบบครูในการมีวินัย (TEACHER) ของนักเรียนโรงเรียนมัธยมศึกษา ในจังหวัดพระนครศรีอยุธยา มีค่าสัมประสิทธิ์อิทธิพลโดยตรงต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา (DISCIPL) เท่ากับ 0.12

3.2 อิทธิพลทางอ้อม

ปัจจัยเชิงสาเหตุที่ส่งผลโดยอ้อมต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา อย่างมีนัยสำคัญทางสถิติที่ .05 โดยส่งผ่าน การเลียนแบบเพื่อนในการมีวินัย (FRIEND) คือ ปัจจัยด้านการเลียนแบบผู้ปกครองในการมีวินัย(FAMI) มีค่าสัมประสิทธิ์อิทธิพลโดยอ้อมเท่ากับ 0.01

ปัจจัยเชิงสาเหตุที่ส่งผลโดยอ้อมต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา อย่างมีนัยสำคัญทางสถิติที่ .05 โดยส่งผ่าน ด้านการเลียนแบบครูในการมีวินัย (TEACHER) คือ ปัจจัยด้านการเลียนแบบผู้ปกครองในการมีวินัย(FAMI) มีค่าสัมประสิทธิ์อิทธิพลโดยอ้อมเท่ากับ 0.06 และปัจจัยด้านเจตคติการมีวินัย (ATTITUD) มีค่าสัมประสิทธิ์อิทธิพลโดยอ้อมเท่ากับ 0.01

3.3 อิทธิพลโดยรวม

อิทธิพลโดยรวมของตัวแปรที่ส่งผลต่อความสำเร็จในจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา อย่างมีนัยสำคัญทางสถิติที่ระดับ .05 มากที่สุด คือ ด้านการเลียนแบบครูในการมีวินัย (TEACHER) มีค่าสัมประสิทธิ์อิทธิพลโดยรวม เท่ากับ 0.14 รองลงมาได้แก่ ปัจจัยด้านการเลียนแบบเพื่อนในการมีวินัย (FRIEND) มีค่าสัมประสิทธิ์อิทธิพลโดยรวมเท่ากับ 0.11 ปัจจัยด้านการเลียนแบบผู้ปกครองในการมีวินัย (FAMI) มีค่าสัมประสิทธิ์อิทธิพลโดยรวมเท่ากับ 0.10 และต่ำที่สุดคือ ปัจจัยด้านเจตคติการมีวินัย (ATTITUD) มีค่าสัมประสิทธิ์อิทธิพลโดยรวมเท่ากับ 0.08

สรุปได้ว่า โดยภาพรวมของตัวแปรที่ศึกษาในครั้งนี้ พบว่า ตัวแปร อิสระที่ส่งผลต่อตัวแปรตาม คือ จริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา อย่างมีนัยสำคัญทางสถิติที่ระดับ .05 ประกอบด้วย ด้านการเลียนแบบครูในการมีวินัย (0.14) รองลงมาได้แก่ ปัจจัยด้านการเลียนแบบเพื่อนในการมีวินัย (0.11) ปัจจัยด้านการเลียนแบบผู้ปกครองในการมีวินัย (0.10) และต่ำที่สุดคือ ปัจจัยด้านเจตคติการมีวินัย (0.08) โดยสามารถอธิบายการผันแปรในตัวแปรผลลัพธ์ ได้ร้อยละ 79 (= 0.796)

ผู้วิจัยจึงได้นำเอาปัจจัยสาเหตุทั้ง 4 ด้าน ได้แก่ ด้านการเลียนแบบครูในการมีวินัย (TEACHER) ด้านการเลียนแบบเพื่อนในการมีวินัย (FRIEND) ด้านการเลียนแบบผู้ปกครองในการมีวินัย (FAMI) และด้านเจตคติการมีวินัย (ATTITUD) ไปสร้างรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ต่อไป

จริยธรรม

ด้านการ

มีวินัย

ของนักเรียนมัธยมศึกษา

จังหวัด พระนคร ศรีอยุธยา

การเลียนแบบผู้ปกครอง ในการมีวินัย

การเลียนแบบครู ในการมีวินัย

เจตคติการมีวินัย

การเลียนแบบเพื่อน ในการมีวินัย

***ภาพที่ 4.6*** แบบจำลองปัจจัยที่มีอิทธิพลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา

**ระยะที่ 2 การสร้างรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา**

ผู้วิจัยได้นำผลการวิเคราะห์ปัจจัยที่มีผลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ทั้ง 4 ปัจจัย ได้แก่ ด้านการเลียนแบบครูในการมีวินัย ด้านการเลียนแบบเพื่อนในการมีวินัย ด้านการเลียนแบบผู้ปกครองในการมีวินัย และด้านเจตคติการมีวินัย ไปสร้างรูปแบบการพัฒนา มีขั้นตอนดังนี้

1. นำผลการวิเคราะห์ข้อมูล และข้อเสนอแนะที่ได้จากการถอดข้อความ ในการศึกษาวิจัยในระยะที่ 1 นำมาจัดกลุ่ม (Grouping) สร้างเป็นร่างรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ใช้เป็นร่างรูปแบบในการพิจารณา

2. จัดการประชุมปฏิบัติการ (Workshop) โดยการนำรูปแบบการพัฒนาจริยธรรมด้านการมีวินัยของนักเรียนในจังหวัดพระนครศรีอยุธยา ที่ผู้วิจัยจัดทำขึ้น มานำเสนอที่ประชุมเชิงปฏิบัติการ (Workshop) โดยเน้นกับกลุ่มที่มีส่วนเกี่ยวข้อง (Stakeholders) ที่เป็นกลุ่มเป้าหมาย เป็น1) นักวิชาการด้านการศึกษา มีผลงานวิชาการด้านการพัฒนาส่งเสริมจริยธรรมนักเรียน จำนวน 5 คน 2) เป็นผู้อำนวยการโรงเรียน จำนวน 5 คน 3) เป็นครูฝ่ายกิจการนักเรียน จำนวน 5 คน 4) เป็นผู้ปกครองนักเรียน จำนวน 5 คน และ 5) เป็นนักเรียนดีเด่นของโรงเรียน จำนวน 5 คน รวมทั้งสิ้นจำนวน 25 คน ใช้เวลาในการจัดประชุมเชิงปฏิบัติการ 1 วัน ในการประชุมเชิงปฏิบัติการร่วมกันวิพากษ์รูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ที่ผู้วิจัยได้สร้างขึ้น และนำเสนอข้อวิพากษ์และข้อเสนอแนะในการประชุมกลุ่มย่อย (Focus Groups) ของตัวเองมาสรุปและอภิปรายผลทั้งหมดในที่ประชุมใหญ่เพื่อร่วมกันวิพากษ์ (Brain Storming) และนำผลการเสนอแนะมาปรับปรุงเป็นรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ให้สมบูรณ์ขึ้น โดยมีรายชื่อและตำแหน่งของกลุ่มเป้าหมายในการวิจัยในระยะที่ 2 ดังเสนอในภาคผนวก ค

3. นำรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยาที่ได้จากการประชุมปฏิบัติการ (Workshop) ที่ได้ปรับปรุงแล้ว นำเสนอให้ผู้เชี่ยวชาญประเมินรูปแบบเลือกกิจกรรม จำนวน 3 คน ด้วยการให้คะแนนความเหมาะสม 5 ระดับ คือ เห็นด้วยอย่างยิ่ง (5) เห็นด้วย (4) ไม่แน่ใจ (3) ไม่เห็นด้วย (2) ไม่เห็นด้วยอย่างยิ่ง (1) และเลือกรูปแบบกิจกรรมที่มีค่าคะแนนความเห็นชอบตั้งแต่ 3.51 - 5.00 โดยพัฒนาปรับปรุงรูปแบบตามข้อเสนอแนะของผู้เชี่ยวชาญให้สมบูรณ์ ก่อนที่จะนำไปทดลองใช้ในการวิจัยระยะที่ 3 ต่อไป ผู้เชี่ยวชาญประเมินรูปแบบเลือกกิจกรรม จำนวน 3 คน มีรายชื่อ ดังต่อไปนี้

3.1 นายจารึก ศรีเลิศ ผู้อำนวยการลูกเสือสำนักงานคณะกรรมการการศึกษา ขั้นพื้นฐาน

3.2 ดร.ธนะสิทธิ์ ศิริวรธรรม ผู้อำนวยการโรงเรียนสตรีนนทบุรี

3.3 นายสุวรรณ เค้าฝาย ประธานกลุ่มผู้บริหาร จังหวัดนนทบุรี

1. การสร้างร่างรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา โดยผู้วิจัย

ผู้วิจัยได้นำผลการวิเคราะห์ข้อมูล และข้อเสนอแนะที่ได้จากการถอดข้อความในการศึกษาวิจัยในระยะที่ 1 นำมาจัดกลุ่ม (Grouping) เพื่อนำมาสร้างเป็นร่างรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ซึ่งจากการวิจัยพบว่าปัจจัยที่มีผลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา เรียงลำดับมากไปน้อย ได้แก่ ด้านการเลียนแบบครูในการมีวินัย มีค่าสัมประสิทธิ์อิทธิพลโดยรวม เท่ากับ 0.14 รองลงมาได้แก่ ปัจจัยด้านการเลียนแบบเพื่อนในการมีวินัย มีค่าสัมประสิทธิ์อิทธิพลโดยรวมเท่ากับ 0.11 ปัจจัยด้านการเลียนแบบผู้ปกครองในการมีวินัย มีค่าสัมประสิทธิ์อิทธิพลโดยรวมเท่ากับ 0.10 และต่ำที่สุดคือ ปัจจัยด้านเจตคติการมีวินัย มีค่าสัมประสิทธิ์อิทธิพลโดยรวมเท่ากับ 0.08

ซึ่งเมื่อศึกษาดูรายละเอียดแต่ละปัจจัย ก็จะเป็นปัจจัยที่เกี่ยวกับจริยธรรมด้านการมีวินัยของนักเรียน และจากการศึกษาของ อุมาพร ตรังคสมบัติ (2542, น. 26–28) ได้กล่าวถึง การฝึกวินัยเป็นสิ่งสำคัญกล่าวคือ การอบรมระเบียบวินัย เป็นสิ่งสำคัญในชีวิตของเด็ก พ่อแม่จำเป็นจะต้องสอนให้เด็กรู้ว่าอะไรควรทำ อะไรไม่ควรทำ และขอบเขตของพฤติกรรมนั้นมีอยู่แค่ไหน ลูกจำเป็นจะต้องรู้จักกฎเกณฑ์ระเบียบวินัย และพ่อแม่ก็จำเป็นต้องบอกให้ลูกรู้ว่าพ่อแม่ยึดถือคุณค่าและหลักการอะไรบ้าง การฝึกวินัย คือ การสอนเด็กให้รู้จักควบคุมพฤติกรรมของตนเอง เมื่อเด็กยังเล็ก ผู้ใหญ่โดยเฉพาะพ่อแม่จะต้องเป็นผู้ช่วยเด็กควบคุมพฤติกรรมของเขา และด้วยการอบรมอย่างเสมอต้นเสมอปลายตั้งแต่เล็ก เมื่อโตขึ้นเด็กจะควบคุมตนเองได้ในที่สุด และนั่นคือ เป้าหมายสูงสุดของการฝึกวินัย คือ การที่บุคคลจะดำรงตนอยู่ในความถูกต้อง จะรู้ด้วยตนเองว่าสิ่งใดควรทำและสิ่งใดไม่ควรทำ มีความสามารถที่จะบังคับตนเอง และควบคุมตนเองได้ดี โดยไม่ต้องมีผู้อื่นหรือกฎเกณฑ์อื่น ๆ มาคอยควบคุมเด็กควรมีวินัยเรื่องใดบ้าง เด็กควรมีวินัยในด้านต่าง ๆ ดังต่อไปนี้

1. วินัยในความประพฤติทั่วไป เช่น

1.1 เก็บข้าวของเป็นที่เป็นทาง

1.2 ตรงต่อเวลา

1.3 ปฏิบัติตามกฎระเบียบและคำสั่ง

1.4 รู้จักกาลเทศะ รู้ว่าอะไรควร อะไรไม่ควร

1.5 ประพฤติตนเหมาะสมกับวัย

2. วินัยในกิจวัตรประจำวัน เช่น

2.1 มีระเบียบวินัยในตนเอง เช่น รักษาร่างกายได้สะอาดสะอ้าน แต่งตัวเรียบร้อย เก็บข้าวของของตนให้เป็นที่ ทำกิจวัตรของตนตามกำหนดเวลา

2.2 ดูแลช่วยเหลือตนเองได้ตามวัย

3. วินัยในการเรียน เช่น รับผิดชอบในการเรียนหรือกิจกรรมอื่น ๆ อย่างเหมาะสม ทำการบ้าน หรือทบทวนบทเรียนเองโดยไม่ต้องสั่ง

4. วินัยในการทำงาน เช่น

4.1 มีความรับผิดชอบ เมื่อได้รับมอบหมายให้ทำสิ่งใดก็ทำจนสำเร็จ และทำอย่างเต็มความสามารถ

4.2 รักษาคำพูดคำสัญญาที่ให้ไว้กับผู้อื่น

5. วินัยในการควบคุมตนเอง เช่น

5.1 ควบคุมอารมณ์ได้ดีตามสมควร ไม่โมโหฉุนเฉียวเมื่อถูกขัดใจ ไม่โกรธ

จนควบคุมตนเองไม่ได้

5.2 อดทนต่อความลำบากได้ตามวัยทั้งหมดนี้เป็นวินัยพื้นฐานที่เด็กควรได้รับการปลูกฝังจากพ่อแม่ การฝึกวินัยต้องเริ่มตั้งแต่เด็กยังเล็กหากไปฝึกเมื่อโตแล้ว เช่น เมื่อเข้าวัยรุ่นหรือเมื่อเป็นผู้ใหญ่แล้วก็จะกระทำการฝึกได้ยาก และผลที่ได้ก็จะไม่ดีเท่าไร เข้าทำนอง “ไม้อ่อนดัดง่าย ไม้แก่ดัดยาก” ทั้งนี้เพราะวัยเด็กเป็นวัยที่นิสัยและบุคลิกภาพกำลังอยู่ในระยะเริ่มต้นก่อตัว ความคิด อารมณ์ และการกระทำในรูปแบบต่าง ๆ ยังไม่ชัดเจน หรือฝังแน่นเข้าไปในตัวเด็ก คุณยังสามารถดึงเอาสิ่งที่ไม่ดีออกไปจากตัวเขา และบรรจุสิ่งดี ๆ เข้าไว้แทน หากพ้นอายุ 18 ปีไปแล้ว บุคลิกภาพก็จะอยู่ตัว เป็นรูปแบบที่ชัดเจน และฝังลึกจนยากที่จะแก้ไขเปลี่ยนแปลงให้ดีขึ้น

1.1 การพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา

รูปแบบนี้จัดทำขึ้นเพื่อเป็นการพัฒนาปัจจัยที่มีผลต่อจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ได้แก่ ด้านการเลียนแบบครูในการมีวินัย ด้านการเลียนแบบเพื่อนในการมีวินัย ด้านการเลียนแบบผู้ปกครองในการมีวินัย และด้านเจตคติการมีวินัย ปัจจัยเหล่านี้เป็นตัวกำหนดพฤติกรรมการแสดงออกเกี่ยวกับวินัยของนักเรียนมัธยมศึกษาที่แสดงออกมาต่อวินัยของโรงเรียนมัธยมศึกษา รูปแบบที่ถูกกำหนดขึ้นจะต้องเป็นการพัฒนาปัจจัยภายในตัวนักเรียนที่มีผลต่อการมีวินัย เมื่อมีการพัฒนาปัจจัยภายในของนักเรียนเกี่ยวกับปัจจัยทั้ง 4 ตัวแปร ก็จะส่งผลให้นักเรียนมีการปฏิบัติตนเกี่ยวกับวินัยของโรงเรียนดีขึ้น ผู้วิจัยจึงได้จัดทำรูปแบบ “การประชุมเชิงปฏิบัติการเพื่อพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา” โดยมีทิศทางการพัฒนา ดังแสดงในตารางที่ 4.9

**ตารางที่ 4.9**

*ทิศทางการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา*

|  |  |
| --- | --- |
| ปัจจัย | ทิศทางการพัฒนาปัจจัย |
| 1. ด้านการเลียนแบบเพื่อน | กำหนดทิศทางในการเลียนแบบเพื่อนเกี่ยวกับการมีวินัยที่เหมาะสม ถูกต้อง และไม่เป็นการทำร้าย แก่งแย่งกันในกลุ่มเพื่อน |
| 2. ด้านเจตคติการมีวินัย | สร้างแนวคิด สร้างทัศนคติ ในการครองตนเกี่ยวกับจริยธรรมในเรื่องการมีวินัย |
| 3. ด้านการเลียนแบบผู้ปกครอง | สร้างความรัก ความสามัคคี มีความรักความ ศรัทรา ในครอบครัว |
| 4. ด้านการเลียนแบบครู | สร้างแบบอย่างที่ดี และเหมาะสม ในเรื่องการมีวินัยที่ถูกต้อง และเหมาะสมกับวัยนักเรียน |

ในการที่จะพัฒนานักเรียนมัธยม ในโรงเรียนมัธยมศึกษา ให้นักเรียนมีเจตคติ สู่การเกิดการคิด เกิดปัญญา และมีการปฏิบัติที่จะพัฒนาตนเองให้อยู่ในวินัยของโรงเรียนนั้นก็เพื่อที่จะช่วยลดปัญหาการขาดวินัยของนักเรียนมัธยม และร่วมการพัฒนากับเครือข่ายอื่น ๆ ได้อย่างมีประสิทธิภาพด้วย ผู้วิจัยจึงได้ นำเสนอรูปแบบการพัฒนานักเรียนมัธยมศึกษา ตามปัจจัยที่ส่งผลต่อวินัยของนักเรียนมัธยมศึกษา โดยมีขั้นตอนการดำเนินงานดังนี้

1. การยกร่างรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา โดยจัดทำโครงการจัดการอบรมให้สอดคล้องกับนิยามศัพท์เฉพาะของของปัจจัยเชิงสาเหตุ แล้วนำส่งไปให้ผู้ทรงคุณวุฒิที่จะเข้าร่วมประชุมวิพากษ์รูปแบบได้อ่านล่วงหน้าก่อนการประชุมประมาณ 2 สัปดาห์

2. การนำเสนอรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา เบื้องต้น เพื่อวิพากษ์รูปแบบที่สร้างขึ้นและให้คำแนะนำ โดยการจัดประชุมเชิงปฏิบัติการ (Workshop) ผู้เข้าร่วมประชุม ได้แก่ ผู้เชี่ยวชาญ นักวิชาการและ ผู้มีส่วนเกี่ยวข้อง จำนวน 25 คน ผู้วิจัยแบ่งให้นั่งเป็นกลุ่มย่อยและร่วมกันวิพากษ์รูปแบบการพัฒนาที่ผู้วิจัยสร้างขึ้น และนำเสนอผลการพิจารณาในการประชุมกลุ่มย่อย (Focus Groups) ของตัวเอง แล้วมานำข้อสรุปมาอภิปรายผลในที่ประชุมใหญ่

3. นำผลการเสนอแนะมาปรับปรุงรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ให้สมบูรณ์ยิ่งขึ้น แล้วนำไปให้ผู้เชี่ยวชาญ จำนวน 3 คน คัดเลือกรูปแบบการพัฒนาก่อน เพื่อนำไปทดลองใช้ในการวิจัยระยะที่ 3 ต่อไป

ผู้วิจัยใช้แนวคิดทฤษฎีและการวิจัยที่นิยามจริยธรรมการมีวินัยของนักเรียน ดังนั้นผู้วิจัยจึงได้นำปัจจัยที่จะต้องพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ซึ่งได้จากการวิจัยระยะที่ 1 พบว่า ปัจจัยที่มีผลต่อจริยธรรมด้านการ มีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา ได้แก่ ปัจจัยด้านการเลียนแบบครูในการมีวินัย (TEACHER) มีค่าสัมประสิทธิ์อิทธิพลโดยรวม เท่ากับ 0.14 เป็นปัจจัยที่ต้องได้รับการพัฒนาเป็นลำดับแรก และพัฒนาปัจจัยที่มีค่าสัมประสิทธิ์อิทธิพลโดยรวม ลำดับน้อยลงต่อเนื่องกันไป

1. รูปแบบการพัฒนาด้านการเลียนแบบครูในการมีวินัย (ปัจจัยที่ 1)

ผลการวิเคราะห์ปัจจัยด้านการเลียนแบบครูในการมีวินัย มีค่าสัมประสิทธิ์อิทธิพลโดยรวม เท่ากับ 0.14 ผู้วิจัยจัดทำรูปแบบโดยให้มีการอบรม ฝึกปฏิบัติและนำไปเป็นแนวทาง ในการพัฒนาความสามารถด้านการเลียนแบบครูในการมีวินัย มีดังนี้

รูปแบบการพัฒนาการเลียนแบบครูในการมีวินัยเบื้องต้นประกอบด้วย

1. การสร้างแนวคิดเกี่ยวกับการเลียนแบบครูในการมีวินัย สร้างเจตคติทางบวก และตรียมความรู้ความเข้าใจเกี่ยวกับการเลียนแบบครูในการมีวินัย

2. ฝึกการรับรู้ด้วยวิธีการเรียนรู้การพัฒนาบุคคลและทีมงาน (Life Position) ความเข้าใจเกี่ยวกับ Life Position เพื่อการทำงานเป็นทีม ด้วยรูปแบบสามขั้นตอนของ Kurt Lewin ประกอบด้วยการละลายพฤติกรรม การเปลี่ยนแปลง และการดำรงพฤติกรรมใหม่

3. ประเมินผล เป็นการประเมินผลการพัฒนาการเลียนแบบครูในการมีวินัย โดยการสังเกตการเปลี่ยนแปลงของพฤติกรรม การมีส่วนร่วมอภิปราย

ผู้วิจัยได้สร้างกิจกรรมการพัฒนาการเลียนแบบครูในการมีวินัยของนักเรียน โรงเรียนมัธยมศึกษา ดังนี้

กิจกรรมการพัฒนาการเลียนแบบครูในการมีวินัย

1. หลักการและเหตุผล

ครู เป็นบุคคลที่ใกล้ชิดกับนักเรียนมากที่สุด จะเป็นบุคคลที่ได้รับความสนใจจากนักเรียนทุกคนเป็นอย่างยิ่ง นักเรียนมีโอกาสที่จะได้รับรู้ข่าวสาร ความรู้ ตลอดจนมีพฤติกรรมที่ดีมาจากครูเป็นอันดับต้น ๆ ดังนั้นพฤติกรรมของครูที่แสดงออกมาให้นักเรียนได้พบได้เห็น ตามบทบาท และหน้าที่ที่แสดงออกมา ย่อมมีทั้งผลดีและผลเสีย ฉะนั้นการเลียนแบบครูจะต้องพิจารณาให้รอบคอบ คิด วิเคราะห์ให้ดีก่อน

2. วัตถุประสงค์ เพื่อให้นักเรียนมีความรู้ความเข้าใจเกี่ยวกับการเลียนแบบครูที่ถูกต้อง และเหมาะสม

3. เป้าหมาย กลุ่มทดลอง คือ นักเรียนระดับชั้นมัธยมศึกษาปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 42 คน

4. หลักสูตร บรรยาย และกิจกรรม ประกอบด้วย

กิจกรรมที่ 1 ช่วยฟังหน่อย

กิจกรรมที่ 2 วินัยที่น่ารู้

กิจกรรมที่ 3 วิเคราะห์และเลือกบุคคลต้นแบบ

โดยมีรายละเอียดกิจกรรม ดังนี้

4.1 รายละเอียด กิจกรรมที่ 1 ชวยฟงหนอย

รายละเอียด การดำเนินการ

4.1.1 จัดที่ใหนักเรียนนั่ง เปนตัวยู (U) หรือ ครึ่งวงกลม

4.1.2 ขออาสาสมัคร 1 คน จากผูเข้าอบรมแลวพาไปนอกกลุม

4.1.3 ผูนํากิจกรรม บอกใหอาสาสมัคร เตรียมเลาเรื่องวินัยของโรงเรียน สั้น ๆ ให้ นาสนใจ

4.1.4 ผูนํากิจกรรม บอกใหนักเรียนแสดงกิริยาไมสนใจ เชน คุยกัน เลนกัน พูดแขง เวลาอาสาสมัคร ออกมาเลาเรื่อง

4.1.5 เมื่อเตรียมอาสาสมัคร และนักเรียนเรียบรอยแลว ผูนํากิจกรรมพาอาสาสมัครมาเขากลุมแลวใหเลาเรื่องวินัยโรงเรียน

4.1.6 เมื่ออาสาสมัครเลาเรื่องจบโดยนักเรียนไมรวมมือ ผูนํากิจกรรมสัมภาษณ์ ผูเลาเรื่อง วารูสึกอยางไรที่เลาเรื่องแลวเพื่อน ๆ ไมฟง และใหผู้เข้าอบรมแตละคนบอกความรูสึกของตนเอง วารูสึกอยางไร ที่แสดงกิริยาไมสนใจเพื่อนที่เลาเรื่อง แลวถาตัวเราเปนผูเลาเรื่องเราจะ รูสึกอยางไรสวนใหญ จะมีผูเข้าอบรมแสดงความเห็นใจผูเลาเรื่อง

4.1.7 วิทยากรสรุปเรื่องวินัยของโรงเรียน

4.2 รายละเอียดกิจกรรมที่ 2 วินัยที่น่ารู้

4.2.1 การดำเนินงาน

4.2.1.1 จัดการประชุมเชิงปฏิบัติการ

4.2.1.2 ทดสอบความรู้เรื่องวินัยของนักเรียน ก่อนอบรมและหลังอบรม

4.2.1.3 จัดกิจกรรมการให้ความรู้

4.2.1.4 ดำเนินการอบรมเชิงปฏิบัติการ ตามหัวข้อ วัตถุประสงค์และขั้นตอนที่กำหนด

4.2.2 หลักสูตร บรรยาย (Lecture) และกิจกรรม

**ตารางที่ 4.10**

*หัวข้อในการอบรมเรื่องการมีวินัยที่ถูกต้อง*

|  |  |  |
| --- | --- | --- |
| หัวข้อ | จุดประสงค์ | การปฏิบัติ |
| 1. ความรู้เรื่องวินัย | 1. เพื่อให้นักเรียนทราบสาเหตุ  ของการมีวินัยในโรงเรียน  2. เพื่อให้นักเรียนทราบถึง  อันตรายและผลกระทบของการ  ไม่มีวินัย  3. เพื่อให้นักเรียนเกิดความ  ตระหนัก และเจคติที่จะปฏิบัติ  ให้ถูกต้องตามระเบียบวินัยของ  โรงเรียน | จัดเตรียมสื่อการสอนและเนื้อหาที่พอเพียงและง่ายต่อการเข้าใจ  1. กิจกรรมกลุ่มสัมพันธ์  2. มีการทดสอบก่อนการ  อบรม  3. มีการทดสอบหลังการ  อบรม |
| 2. จริยธรรมการมีวินัย  2.1 ด้านการแต่งกาย  2.2 ด้านตรงต่อเวลา  2.3 ความรับผิดชอบต่อ  งานที่ได้รับมอบหมาย | เพื่อให้นักเรียนทราบวิธีการ  ปฏิบัติที่ถูกต้องตามจริยธรรม  การมีวินัย สามารถประเมิน  ตนเองได้ | 4. กิจกรรมแข่งขันการตอบ  คำถาม เพื่อเป็นการสร้าง  ความสนใจแบ่งกลุ่มฝึก  ปฏิบัติ |

4.2.3 การประเมินผล : ประเมินผลจากแบบทดสอบความรู้ก่อนเรียน - หลังเรียน และการสอบถาม

4.3 รายละเอียดกิจกรรมที่ 3 วิเคราะห์และเลือกครูต้นแบบ

4.3.1 ชื่อกิจกรรม วิเคราะห์และเลือกครูต้นแบบ

4.3.2 แนวคิด พฤติกรรมของบุคคลเกิดจากการปะทะสัมพันธ์ระหว่างบุคคลและสิ่งแวดล้อมโดยที่ มนุษย์จะเลียนแบบตัวแบบ โดยอาศัยการสังเกตพฤติกรรมของตัวแบบรวมถึงการสังเกตการณ์ตอบสนองและปฏิกิริยาต่าง ๆ ของตัวแบบ ซึ่งมีเกณฑ์ในการเลือกบุคคลต้นแบบ ให้พิจารณาสิ่งเหล่านี้ประกอบ

4.3.2.1 เป็นใคร

4.3.2.2 สภาพแวดล้อมของครูต้นแบบเป็นอย่างไร

4.3.2.3 ผลที่เกิดขึ้นจากการกระทำของครูต้นแบบ

4.3.2.4 คำบอกกล่าวเกี่ยวกับครูต้นแบบ

4.3.2.5 ความน่าเชื่อถือของครูต้นแบบ

4.3.2.6 ความมีชื่อเสียงของครูต้นแบบ

4.3.2.7 ความสำเร็จของครูต้นแบบ

5. วัตถุประสงค์ เมื่อนักเรียนผ่านการร่วมกิจกรรมนี้แล้วนักเรียนสามารถ

5.1 อธิบายหลักเกณฑ์ในการเลือกครูที่ควรเป็นต้นแบบ ให้กับตนเองได้

5.2 เลือกครูต้นแบบด้านความมีวินัยในตนเองได้ ด้วยตนเอง

6. สื่อ ใบงาน

7. วิธีการดำเนิน

7.1 ขั้นนำ

พูดคุยกันถึงแนวทางในการพิจารณาว่าจะเลือกครูท่านใดมาเป็นบุคคลต้นแบบให้กับตนเองดี

7.2 ขั้นดำเนินการ

7.2.1 ให้นักเรียนเลือกครูต้นแบบที่นักเรียนอยากเลียนแบบ และคิดว่าเหมาะสมกับนักเรียนมากที่สุด มา 1 คน

7.2.2 ตอบคำถามในใบงาน และรายงานหน้าห้อง ให้เพื่อนและวิทยากรทราบ

7.3 ขั้นสรุป

แนวทางในการวิเคราะห์ครูต้นแบบเพื่อเลือกมาเป็นแบบในการเลียนแบบ

8. การประเมินผล ผลการดำเนินการจากใบงาน

ใบงาน

1. ครูแม่แบบที่นักเรียนเลือก คือ………………………………………..…………………

2. เหตุใดจึงเลือกบุคคลในข้อ 1 มาเป็นตัวแบบเพื่อเลียนแบบพฤติกรรม …….

3. นักเรียนมีเกณฑ์ในการพิจารณาเพื่อเลือกเป็นครูต้นแบบอย่างไร…………

4. ครูต้นแบบที่นักเรียนเลือกมานั้นมีคุณสมบัติด้านความมีวินัยในตนเองอะไรบ้างที่ช่วยให้เขาประสบความสำเร็จในสิ่งที่เขาเป็นอยู่

2. รูปแบบการพัฒนาปัจจัยด้านการเลียนแบบเพื่อนในการมีวินัย (ปัจจัยที่ 2)

ผลการวิเคราะห์ปัจจัยด้านการเลียนแบบเพื่อนในการมีวินัย มีค่าสัมประสิทธิ์อิทธิพลโดยรวม เท่ากับ 0.11 ผู้วิจัยจัดทำรูปแบบโดยให้มีการอบรม ฝึกปฏิบัติและนำไปเป็นแนวทาง ในการพัฒนาความสามารถด้านการเลียนแบบเพื่อนในการมีวินัยมีดังนี้

รูปแบบการพัฒนาการเลียนแบบเพื่อน เบื้องต้นประกอบด้วย

1. การสร้างแนวคิดเกี่ยวกับการกระตุ้นให้เกิดความคิด สร้างเจตคติทางบวก

2. กระบวนการสร้างความคิด เพื่อการตัดสินใจ เลียนแบบ

3. ประเมินผล เป็นการประเมินผลการพัฒนาการเลียนแบบ ตามแบบกิจกกรม ใบงานที่ได้มอบให้ โดยการสังเกตจากการเปลี่ยนแปลงพฤติกรรม การมีส่วนร่วมอภิปรายและการแสดงออก

ผู้วิจัยได้สร้างกิจกรรมการพัฒนาการเลียนแบบเพื่อน ของนักเรียน โรงเรียนมัธยม ในจังหวัดพระนครศรีอยุธยา ดังนี้

กิจกรรมการพัฒนาการเลียนแบบเพื่อนของนักเรียนระดับชั้นมัธยมศึกษา

1. หลักการและเหตุผล

วัยรุ่น ซึ่งอยู่ในวัยเรียนเป็นวัยที่อยากรู้อยากลอง คิดว่าตนเองเป็นผู้ใหญ่แล้ว จะเชื่อเพื่อนมากกว่าผู้ปกครอง มีความมั่นใจในตนเองสูง ฉะนั้นการจะทำอะไรต้องมีเพื่อน ถือว่าเพื่อนมีความสำคัญมากที่สุด ถ้าเจอเพื่อนดี ก็จะดีด้วย แต่ถ้าเจอเพื่อนที่เกเรก็จะเกเรด้วย ในวัยนี้จะขาดเหตุผล เอาความพอใจตนเองเป็นใหญ่ การเลียนแบบเพื่อนจะต้องคิดให้ดีก่อนว่าจะเป็นผลดีหรือผลเสีย รู้จักเทคนิคในการคบเพื่อน

2. วัตถุประสงค์ เพื่อให้นักเรียนมีความรู้ความเข้าใจ รู้จักเทคนิคการเลียนแบบเพื่อนที่ถูกต้อง

3. เป้าหมาย กลุ่มทดลอง คือ นักเรียนระดับชั้นมัธยมศึกษาปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 42 คน

4. หลักสูตร บรรยาย และกิจกรรม ปรกอบด้วย

กิจกรรมที่ 1 ค้นหาบุคคลต้นแบบ

กิจกรรมที่ 2 การสร้างคุณค่าด้วยเวลา

4.1 รายละเอียด กิจกรรมที่ 1 ค้นหาบุคคลต้นแบบ

4.1.1 ชื่อกิจกรรม ค้นหาบุคคลต้นแบบ

4.1.2 แนวคิด บุคคลต้นแบบ หมายถึง สิ่งที่เป็นแบบอย่างที่ถือเป็นบรรทัดฐาน เป็นแบบ หรือเป็นแนวทางในการเปรียบเทียบและเป็นแบบอย่างในการเลียนแบบ และบุคคลที่จะเป็นแบบที่ดีต้องมีคุณสมบัติดังนี้ประสบความสำเร็จในการเรียน หรือการทำงานในหน้าที่ของตน

4.1.2.1 ได้รับการยอมรับจากสังคมว่ามีความประพฤติดี เป็นคนดี

4.1.2.2 มีความเหมาะสมกับวัตถุประสงค์ของพฤติกรรมที่ต้องการเลียนแบบ

4.1.3 เรื่อง บุคคลที่เด็ก และเยาวชนเลียนแบบ

บุคคลที่เด็กและเยาวชนเลียนแบบนั้น จะเริ่มต้นจากคนที่ใกล้ชิดที่สุด แล้ว ค่อย ๆ ห่างออกไปจากตัวเด็กและเยาวชนตามพัฒนาการทางสังคมของเขา ซึ่งสามารถแบ่งออกได้ดังนี้

1. เลียนแบบจากพ่อแม่และครูในช่วงเด็กเริ่มเลียนแบบนั้นเริ่มต้นจากคนใกล้ชิดที่สุด คือ พ่อ แม่ ซึ่งหมายถึง ผู้ปกครองและผู้ที่เลี้ยงดูเด็กแทนพ่อแม่เมื่อ เด็กเติบโตขึ้น

2. เลียนแบบจากตัวแบบที่เด็กและเยาวชนชอบ เป็นตัวแบบที่ก่อให้เกิดความ พอใจให้แก่เด็กอาจเป็นเพื่อนและบุคคลแวดล้อมเขาอยู่

3. เลียนแบบจากตัวแบบที่ตรงกับความสนใจ

4. เลียนแบบผู้ที่กล้าหาญของตน ตัวแบบอาจมาจากเรื่องจริงหรือไม่จริงก็ได้ ตัวแบบเหล่านี้มักจะเป็น บุคคลที่อายุมากกว่า

5. เลียนแบบจากตัวละคร ซึ่งเป็นตัวละครในนิยาย ในภาพยนตร์ หรือสื่อ ต่าง ๆ

4.1.4 แนวทางในการเลือกแม่แบบ

4.1.4.1 แม่แบบนั้นต้องมีคุณสมบัติตามที่เราต้องการเลียนแบบชัดเจน

4.1.4.2 พฤติกรรมที่แม่แบบกระทำนั้นมีความชัดเจนและแสดงออกอย่างสม่ำเสมอ

4.1.4.3 เป็นบุคคลที่ผู้เลียนแบบรู้สึกดีหรือชื่นชอบ

4.1.4.4 พฤติกรรมที่แม่แบบแสดงออกมาต้องไม่ซับซ้อนจนเลียนแบบได้ยาก

4.1.5 วัตถุประสงค์ เมื่อนักเรียนได้ผ่านการร่วมกิจกรรมนี้แล้วนักเรียนสามารถ

4.1.5.1 ระบุคุณลักษณะของแม่แบบที่ดีได้

4.1.5.2 บอกแนวทางในการหาแม่แบบที่ควรนำมาเป็นแบบอย่างความประพฤติได้

4.1.6 สื่อ ได้แก่ ใบงาน

4.1.7 ระยะเวลาดำเนินการ 1 ชั่วโมง

4.1.8 วิธีการดำเนิน

4.1.8.1 ขั้นนำ

พูดคุยกันถึงบุคคลที่นักเรียนชื่นชอบ หรือคนที่เป็นต้นแบบที่นักเรียนอยากเลียนแบบหรืออยากเป็นแบบบุคคลผู้นั้น

4.1.8.2 ขั้นดำเนินการ

1) ให้นักศึกษาหาแม่แบบที่ประสบความสำเร็จหรือได้รับการยอมรับจากสังคมในด้านต่าง ๆ

2) ตอบคำถามในใบงาน

3) ร่วมกันอภิปรายถึงคุณลักษณะของความมีวินัยในตนเองที่แม่แบบส่วนใหญ่มีเหมือนกัน

4.1.8.3 ขั้นสรุป

บุคคลต้นแบบที่ดีควรมีคุณสมบัติเป็นอย่างไร

4.1.9 การประเมินผล

4.1.9.1 การหาแม่แบบ

4.1.9.2 การวิเคราะห์ในใบงาน

ใบงาน

ให้นักเรียนหาแม่แบบที่ประสบความสำเร็จหรือได้รับการยอมรับจากสังคมที่นักเรียนชื่นชอบ โดยเลือกจากหัวข้อต่อไปนี้มา 1 ข้อ แล้วตอบคำถามด้านล่าง (เลือกได้ข้อละ 5 คนเท่านั้น)

ก. ผู้มีสุขภาพดี / ผิวพรรณดี

ข. ผู้ที่ได้รับการยอมรับว่าเป็นที่รักของครอบครัว / ช่วยเหลือครอบครัว

ค. ผู้ที่ประสบความสำเร็จด้านการเรียน

ง. ผู้ที่ประสบความสำเร็จด้านการงาน (งานที่นักเรียนอยากเป็นในอนาคต) ระบุ……

จ. ผู้ที่ได้ชื่อว่าเป็นที่น่าเชื่อถือในสังคม พูดอะไรออกไปใคร ๆ ก็ยอมรับ

ฉ. เป็นนักกีฬาที่เก่ง (ให้ระบุกีฬาที่นักเรียนชอบ)

1. ข้อที่เลือก คือ………………………………………………………

2. มีใครบ้างที่ประสบความสำเร็จหรือได้รับการยอมรับในข้อ 1

2.1………………………………………………………............……………………

2.2……………………………………………………........................………………

3. จากข้อ 2 แม่แบบที่นักเรียนเลือกมาแต่ละคนมีเคล็ดลับอะไรบ้างที่ทำให้ตนเองได้รับการยอมรับหรือประสบความสำเร็จในเรื่องนั้น ๆ

………………………………………………………………………………………………………

4. จากเคล็ดลับดังกล่าวของแม่แบบแต่ละคนมีคุณสมบัติใดบ้าง ที่เกี่ยวกับความมีวินัยในตนเอง………………………………………………..........................………………………………

4.2 รายละเอียดกิจกรรมที่ 2 การสร้างคุณค่าด้วยเวลา

4.2.1 แนวคิด การวางแผนการใช้เวลา คือการแบ่งเวลาออกเป็นช่วง ๆ เพื่อทำงาน หรือกิจกรรมต่าง ๆ ไว้ล่วงหน้าอาจคิดไว้ในใจ หรือทำเป็นตารางเวลาไว้ แล้วลงมือทำตามกำหนดไว้

4.2.2 วัตถุประสงค์

4.2.2.1 ให้นักเรียนเข้าใจการวางแผนการใช้เวลา

4.2.2.2 ให้นักเรียนเห็นความสำคัญและประโยชน์ของการวางแผนการใช้เวลา

4.2.2.3 ให้นักเรียนรู้จักวางแผนการใช้เวลาของตนเองได้

4.2.3 สื่อ

4.2.3.1 กรณีตัวอย่างเรื่อง “ความสำเร็จของประยุทธ์”

4.2.3.2 ใบงาน “ความสำเร็จของประยุทธ์”

5. การจัดกิจกรรม ใช้เทคนิคกรณีตัวอย่าง

5.1 การดำเนินการ

5.1.1 ขั้นนำ

ครูสนทนากับนักเรียนเรื่องการใช้เวลาว่างให้เป็นประโยชน์ การวางแผนการใช้เวลา ช่วยทำให้เราดำเนินกิจกรรมต่าง ๆ ได้สำเร็จบรรลุเป้าหมายตามเวลาที่กำหนดไว้ นักเรียนเคยวางแผนการใช้เวลาแล้วทำให้สามารถทำงานได้สำเร็จบ้างหรือไม่

5.1.2 ขั้นดำเนินการ

5.1.2.1 ศึกษากรณีตัวอย่าง

1) แบ่งนักเรียนออกเป็นกลุ่มละ 5 คน โดยใช้วิธีต่อไปนี้

1.1) ครูเตรียมของที่ระลึกมา 3 แบบ แบบละ 5 ชิ้น

1.2) ให้นักเรียนเลือกของที่ระลึกคนละ 1 ชิ้น และแบ่งกลุ่มตามแบบของที่ระลึกที่นักเรียนเลือก

2) ครูแจกกรณีตัวอย่างเรื่อง “ความสำเร็จของประยุทธ์” ให้ทุกคนอ่าน

5.1.2.2 การอภิปราย

1) หลังจากอ่านกรณีตัวอย่างจบให้สมาชิกในกลุ่มช่วยกันอภิปราย แสดงความคิดเห็น ตามหัวข้อที่กำหนดในใบงาน “ความสำเร็จของประยุทธ์”

2) ให้ตัวแทนกลุ่มออกมารายงานผลการอภิปรายกลุ่ม

5.1.3 ขั้นสรุป

นักเรียนร่วมกันสรุป และครูช่วยกันสรุปอีกครั้งหนึ่ง

6. การประเมินผล สังเกตจากการร่วมอภิปรายกลุ่ม และการสรุปร่วมกัน

เรื่อง ความสำเร็จของประยุทธ์

ประยุทธ์เป็นนักเรียนชั้นมัธยมศึกษาปีที่ 5 บิดาของเธอได้ถึงแก่กรรมตั้งแต่เธออายุได้ 5 ขวบ เธอจึงเหลือมารดาเพียงคนเดียว ทำให้มารดาของเธอต้องรับผิดชอบครอบครัวเพียงคนเดียว เธอเล่าว่าเธอมีความคิดมาตั้งแต่เด็กแล้วว่า จะตั้งใจเรียนให้ดีที่สุด จะได้มีงานทำและทำให้คุณแม่ของเธอมีความสุขสบายให้ได้ แต่ถ้าเธอเรียนก็ทำให้คุณแม่ต้องลำบากหาเงินให้เธอ เธอจึงคิดที่จะหาเงินเอง ซึ่งเป็นเรื่องยากสำหรับเธอในตอนนั้น แต่เด็กอย่างประยุทธ์ไม่เคยท้อถอย ดังนั้นเธอจะลงมือทำทุกอย่างที่เธอสามารถทำได้ ประยุทธ์เริ่มต้นด้วยการใช้เวลาของเธอให้คุ้มค่าที่สุด เธอแบ่งเวลาได้อย่างดีเยี่ยม ตั้งแต่อยู่ชั้นมัธยมศึกษา ปีที่ 3 ประยุทธ์ ใช้เวลาว่างอ่านหนังสือหลายประเภท เช่น การ์ตูน หนังสือพิมพ์ นิตยสารต่าง ๆ จนทำให้เธอกลายเป็นนักล่ารางวัลตั้งแต่อยู่มัธยมตอนต้น เนื่องจากในหนังสือจำนวนมากที่เธออ่าน มีคอลัมน์ให้เด็ก และเยาวชนได้แสดงความสามารถต่าง ๆ เช่น วาดรูป แต่งกลอน เขียนเรียงความ ส่งเข้าประกวด ประยุทธ์ได้ใช้เวลาว่างของเธอแสดงความสามารถ โดยการเขียนเรียงความ แต่งกลอน ส่งเข้าประกวด จนเธอได้รับรางวัลมากมาย และ ที่สำคัญมากเมื่อเธอเรียนอยู่ในโรงเรียนปีที่ 1 เธอได้เขียนเรียงความส่งเข้าประกวด ในโครงการทุนการศึกษาของมูลนิธิดำรงชัยธรรม ทำให้เธอได้รับทุนการศึกษาอย่างต่อเนื่องจนจบมัธยมศึกษาปีที่ 6 ความฝันของเธอที่ต้องการให้คุณแม่มีความสุขสบาย จึงกลายเป็นความจริง

ในขณะเดียวกันประยุทธ์ก็ได้แบ่งเวลาส่วนหนึ่งของเธอ ทำกิจกรรมให้กับโรงเรียนอยู่เสมอและที่นำชื่อเสียงมาให้โรงเรียน อย่างเช่น เธอใช้เวลาหลังเลิกเรียนฝึกซ้อมการบรรยายธรรม ทำให้เธอชนะเลิศการแข่งขันได้รับรางวัลสมเด็จพระเทพรัตนราชสุดา ฯ สยามมกุฏราชกุมารี และเมื่อประยุทธ์เรียนในชั้นเรียน เธอได้รับการคัดเลือกให้เป็นประธานสี (กีฬาโรงเรียน) เธอสามารถทำให้สีของเธอได้รับรางวัลชนะเลิศ ในด้านการเรียนประยุทธ์มีผลการเรียนดีมาก ติดอันดับต้น ๆ ในโรงเรียนอยู่เสมอ และบางครั้งเธอก็ได้เป็นอันดับ 1 ของชั้น และได้รับโล่เรียนดีด้วย หลังสุดโรงเรียนส่งเธอเข้ารับการคัดเลือกเพื่อรับรางวัลพระราชทาน ซึ่งเป็นรางวัลในพระบาทสมเด็จพระเจ้าอยู่หัวฯ ประยุทธ์ก็ได้รับการคัดเลือกจากคณะกรรมการระดับประเทศ ประยุทธ์ บอกว่า เธอทำทุกอย่างได้สำเร็จ เพราะเธอรู้จักใช้เวลาว่างให้เป็นประโยชน์ มีการวางแผนการใช้เวลา รู้ว่าเมื่อไรต้องเรียน เมื่อไรควรเล่นหรือกิจกรรม และได้จัดทำตารางเวลาไว้ และทำได้ตามที่จัดทำไว้ เช่น การบ้านเธอจะทำช่วงที่ว่างที่โรงเรียน ส่วนกิจกรรมเธอจะใช้เวลาว่าง ตอนพักกลางวัน หรือหลังเลิกเรียน ตอนเย็นก็ช่วยงานบ้าน ทบทวนบทเรียนหรือทำการบ้านที่ยังไม่เสร็จ จากนั้นก็ดูข่าว ดูละครบ้าง ในวันเสาร์ วันอาทิตย์ก็ช่วยงานบ้าน ทบทวนบทเรียน บางครั้งก็ช่วยกิจกรรมของหมู่บ้าน เธอบอกว่าเธอมีความสุขที่สามารถใช้เวลาของเธอได้อย่างคุ้มค่า

ใบงาน

**คำชี้แจง** หลังจากให้นักเรียน แสดงความคิดเห็น ในหัวข้อต่อไปนี้

1. ประยุทธ์ทำสิ่งใดสำเร็จบ้าง

……………………………………………………………………………………………………

2. ประยุทธ์สามารถทำสิ่งต่าง ๆ ได้สำเร็จ เพราะอะไร

………………………………………………………………………………………………………

3. ประยุทธ์มีการวางแผนการใช้เวลาอย่างไร

………………………………………………………………………………………………………

4. ถ้านักเรียนเป็นประยุทธ์นักเรียนจะตัดสินใจหรือทำอย่างไร ในกรณีที่จะสอบเข้าทำงานและต้องเป็นกรรมการนักเรียน

………………………………………………………………………………………………………

5. นักเรียนคิดว่าการวางแผนการใช้เวลา มีความสำคัญและมีประโยชน์อย่างไร

………………………………………………………………………………………………………

6. ให้นักเรียนวางแผนใช้เวลาในวันหนึ่ง ๆ เพื่อทำกิจกรรมดังต่อไปนี้ให้ครบถ้วน (แบ่งเวลาทำกิจกรรม หรือทำตารางการใช้เวลา

1. เรียนหนังสือ 2. ทบทวนบทเรียน 3. ช่วยทำงานบ้าน 4. ออกกำลังกาย 5. พักผ่อนนอนหลับ 6. พักผ่อนหย่อนใจ 7. ทำสมาธิ 8. อื่น ๆ (ระบุ.......................)

|  |  |  |
| --- | --- | --- |
| ลำดับ | เวลา | กิจกรรม / งาน |
|  |  |  |
|  |  |  |
|  |  |  |
|  |  |  |

7. ผู้รับผิดชอบโครงการ นายประกิต วิทยสัมพันธ์ ผู้วิจัย

8. สถานที่ฝึกอบรม ห้องเรียนโรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา

9. ผลที่คาดว่าจะได้รับ

9.1 นักเรียนสามารถเลือกการเลียนแบบเพื่อนที่ถูกวิธีการได้อย่างถูกต้อง

9.2 นักเรียนมีเพื่อนที่มีวินัย ทำให้นักเรียนเลียนแบบเพื่อนที่มีวินัย นักเรียนที่เลียนแบบเพื่อนจะได้มีวินัยด้วย

1.3 รูปแบบการพัฒนาด้านการเลียนแบบผู้ปกครองในการมีวินัย (ปัจจัยที่ 3)

ผลการวิเคราะห์ปัจจัยด้านการเลียนแบบผู้ปกครองในการมีวินัย มีค่าสัมประสิทธิ์อิทธิพลเท่ากับ 0.10 ผู้วิจัยจัดทำรูปแบบโดยให้มีการอบรม ฝึกปฏิบัติและนำไปเป็นแนวทางในการพัฒนาการเลียนแบบผู้ปกครองในการมีวินัย

รูปแบบการพัฒนาด้านการเลียนแบบผู้ปกครองในการมีวินัย เบื้องต้นประกอบด้วย

1) การสร้างแนวคิดเกี่ยวกับการเลียนแบบผู้ปกครองในการมีวินัย สร้างเจตคติทางบวก และตรียมความรู้ความเข้าใจเกี่ยวกับการเลียนแบบผู้ปกครองในการมีวินัย

2) ประเมินผล เป็นการประเมินผลการพัฒนาการเลียนแบบผู้ปกครองในการมีวินัย โดยการสังเกตจากการเปลี่ยนแปลงพฤติกรรม การมีส่วนร่วมอภิปรายและการแสดง

ผู้วิจัยได้สร้างกิจกรรมการพัฒนาการเลียนแบบผู้ปกครองในการมีวินัย ของนักเรียน โรงเรียนมัธยมศึกษา ดังนี้

กิจกรรมการพัฒนาการเลียนแบบผู้ปกครองในการมีวินัยของนักเรียน โรงเรียนมัธยมศึกษา

1. หลักการและเหตุผล

การสอนที่ดี คือ การปฏิบัติเป็นแบบอย่างให้เห็นให้ทำตาม ผู้ปกครองเป็นครูที่อยู่ใกล้บุตรหลานมากที่สุด การแสดงออกหรือพฤติกรรมต่าง ๆ ที่ผู้ปกครองปฏิบัติก็จะเป็นตัวอย่างให้แก่บุตรหลาน ซึ่งมีผลต่อจริยธรรมด้านการมีวินัยด้วย

2. วัตถุประสงค์ เพื่อให้นักเรียนมีความรู้ ความเข้าใจเกี่ยวกับการเลียนแบบผู้ปกครองในการมีวินัย

3. เป้าหมาย นักเรียนระดับชั้นมัธยมศึกษาปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 42 คน

4. หลักสูตร บรรยาย และกิจกรรม ประกอบด้วย

กิจกรรมที่ 1 คุ้นเคย

กิจกรรมที่ 2 การรู้จักตัวเอง

กิจกรรมที่ 3 บทบาทและหน้าที่

โดยมีรายละเอียดกิจกรรม ดังนี้

4.1 รายละเอียด กิจกรรมที่ 1 คุ้นเคย

4.1.1 วัตถุประสงค์

4.1.1.1 เพื่อสร้างความคุ้นเคยระหว่างผู้ปกครองกับนักเรียน และระหว่างนักเรียนด้วยกันเองให้เกิดบรรยากาศที่อบอุ่น ไว้วางใจซึ่งกันและกัน พร้อมที่จะร่วมทำกิจกรรม เพื่อพัฒนาในเรื่องวินัยไปด้วย

4.1.1.2 เพื่อให้นักเรียนทราบวิธีการของการใช้ชุดกิจกรรมการมีวินัย รวมทั้งเวลา และสถานที่ที่ใช้ในการทำกิจกรรม

4.1.2 สื่ออุปกรณ์ แบบสอบถามการมีวินัยของนักเรียน

4.1.3 ขั้นตอนการดำเนินการ

4.1.3.1 ขั้นนำ

1) ครูทักทายนักเรียนและชี้แจงจุดประสงค์ของการจัดกิจกรรม แนวทางการปฏิบัติเรื่องวัน สถานที่ ระยะเวลาในการเข้าร่วมกิจกรรม

2) ให้นักเรียนทำแบบสอบถามก่อนการอบรม

4.1.3.2 ขั้นดำเนินการ

สร้างความคุ้นเคยระหว่างนักเรียนโดยให้นักเรียนทุกคนแนะนำตัวเอง วิธีดำเนินการดังนี้

1) จัดให้นักเรียนนั่งเป็นวงกลม

2) ชี้แจงวิธีการว่าให้คนที่อยู่หัวแถวเริ่มแนะนำตนเองก่อน โดยการแนะนำตนเองจะมีอยู่ 2 ข้อ คือ 1) ชื่อ และ 2) ลักษณะเด่นหรือนิสัยของตนเอง (ซึ่งต้องเป็นลักษณะที่ดีหรือลักษณะการกระทำที่เป็นนิสัยปกติของตนเองเพื่อสร้างความภูมิใจให้กับตนเอง)

3) เมื่อคนที่ 1 แนะนำตัวเสร็จแล้วให้นักเรียนคนถัดไปทบทวนสิ่งที่คนแรกแนะนำ แล้วจึงแนะนำตัวเองต่อไป เรียงลำดับไปเรื่อย ๆ จนถึงคนสุดท้าย โดยมีข้อห้ามคือ ห้ามไม่ให้มีการจดบันทึก ให้ใช้วิธีการจำเพียงอย่างเดียว

4.1.3.3 ขั้นสรุป

ให้นักเรียนร่วมกันสรุปแนวทางการปฏิบัติตามกิจกรรม เพื่อให้เกิดความเข้าใจที่ตรงกัน

4.1.4 การประเมินผล

วิธีการประเมินกิจกรรมโดยการสังเกตจากความสนใจ กระตือรือร้นในการร่วมกิจกรรม ประเด็นการสนทนา ซักถาม การแสดงความคิดเห็น และความร่วมมือในการทำกิจกรรม

4.2 รายละเอียดกิจกรรมที่ 2 การรู้จักตัวเอง

4.2.1 วัตถุประสงค์ เพื่อให้นักเรียน รู้จักเรียงลำดับความคิดของตนเอง และรู้จักตนเองมากขึ้น

4.2.2 อุปกรณ์ กระดาษ A 4 คนละ 2 แผ่น

4.2.3 วิธีดำเนินการ

แผ่นที่ 1 ให้ทุกคนเขียนบทบาทที่ตนเองได้รับในโรงเรียน ในปัจจุบัน

แผ่นที่ 2 ให้ทุกคนเขียนบทบาทที่ตนเองต้องการในโรงเรียน

4.3 รายละเอียดกิจกรรมที่ 3 บทบาทและหน้าที่

4.3.1 จุดประสงค์ เพื่อให้นักเรียนมีความรู้ความเข้าใจในบทบาทหน้าที่ของตนเอง ในโรงเรียนมัธยมศึกษา

4.3.2 วิธีดำเนินการ เป็นการบรรยาย ความหมาย ของการรับรู้บทบาท และหน้าที่ของนักเรียน แต่ละตำแหน่งงานในโรงเรียน หรือหน้าที่ที่นักเรียนต้องปฏิบัติตามเกณฑ์ที่ได้รับและต้องแสดงออกตามความคาดหวังของโรงเรียน และบทบาทจะกำหนดความรับผิดชอบของงาน ต่าง ๆ ที่ปฏิบัติ ซึ่งจะช่วยให้นักเรียนมีจริยธรรมการมีวินัย ซึ่งมีอยู่ 3 ลักษณะ ดังนี้

1) บทบาทในอุดมคติหรือสิ่งที่สังคมกำหนด (The Socially Prescribed or Role) เป็นบทบาทในอุดมคติที่มีการกำหนดสิทธิและหน้าที่ตามตำแหน่งทางสังคมไว้

2) บทบาทที่ควรกระทำ (The Perceived Role) เป็นบทบาทที่แต่ละบุคคลเชื่อว่าควรกระทำตามตำแหน่งที่ได้รับซึ่งอาจไม่เหมือนกับบทบาทในอุดมคติหรืออาจแตกต่างกันใน แต่ละบุคคล

3) บทบาทที่กระทำจริง (The Performance Role) เป็นบทบาทที่บุคคลได้กระทำจริง ขึ้นอยู่กับความเชื่อความคาดหวังและการรับรู้ของแต่ละบุคคลตลอดจนความกดดันและโอกาสแต่ละสังคมในระยะเวลาหนึ่งรวมถึงบุคลิกภาพและประสบการณ์ของแต่ละบุคคลด้วย

5. ผู้รับผิดชอบโครงการ นายประกิต วิทยสัมพันธ์ ผู้วิจัย

6. สถานที่ฝึกอบรม ห้องเรียน โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา

4. รูปแบบการพัฒนาปัจจัยด้านเจตคติการมีวินัย (ปัจจัยที่ 4)

ผลการวิเคราะห์ปัจจัยปัจจัยด้านเจตคติการมีวินัย มีค่าสัมประสิทธิ์อิทธิพลโดยรวม เท่ากับ 0.08 ผู้วิจัยจัดทำรูปแบบโดยให้มีการอบรม ฝึกปฏิบัติและนำไปเป็นแนวทางในการพัฒนาความสามารถด้านเจตคติการมีวินัย

รูปแบบการพัฒนาการสร้างเจตคติ ต่อจริยธรรมการมีวินัย ของนักเรียน โรงเรียนมัธยม เบื้องต้นประกอบด้วย

1. การสร้างแนวคิดเกี่ยวกับการสร้างเจตคติ สร้างเจตคติทางบวก และ ตรียมความรู้ความเข้าใจเกี่ยวกับเจตคติ

2. กระบวนการให้คำปรึกษา และรูปแบบการสร้างเจตคติ เพื่อทำความเข้าใจรูปแบบการบริหารเพื่อพื้นฐานในการสร้างเจตคติ

3. ประเมินผล เป็นการประเมินผลการพัฒนา โดยการสังเกตการเปลี่ยนแปลงของพฤติกรรม การมีส่วนร่วม อภิปรายและนำเสนอรูปแบบของเจตคติ ที่มีต่อจริยธรรมการมีวินัย

ผู้วิจัยได้สร้างกิจกรรมการพัฒนาเจตคติ ดังนี้

โครงการการพัฒนาเจตคติต่อจริยธรรมการมีวินัย

  1. หลักการและเหตุผล

การคาดหวังของการปรับปรุงเปลี่ยนแปลงพฤติกรรมของมนุษย์นั้น เป็นที่ทำได้ไม่ง่ายนัก เนื่องจากองค์ประกอบด้านความรู้ สิ่งแวดล้อมทั้งภายนอกและภายในของมนุษย์ทุกคนที่ไม่เหมือนกัน หรือมีองค์ประกอบเหล่านี้ไม่เท่ากันนั่นเอง ดังนั้นการสร้างเจตคติต่อจริยธรรมการ มีวินัยที่มีในนักเรียนมัธยมทุกคน จึงต้องพัฒนาเกี่ยวกับ ความเก่งพร้อมทั้ง 4 ด้าน คือ เก่งคิด เก่งคน เก่งงาน และเก่งข่าวสารข้อมูลเทคโนโลยี ซึ่งความสำเร็จในพัฒนาก็คือ มีความรู้ ความสามารถในเรื่องวินัยเป็นอย่างดี

2. วัตถุประสงค์

เพื่อให้นักเรียนมีความรู้ ความเข้าใจเกี่ยวกับการมีเจตคติต่อจริยธรรมการมีวินัยที่มีในนักเรียนมัธยม ที่เหมาะสม

3. เป้าหมาย กลุ่มทดลอง คือ นักเรียนระดับชั้นมัธยมศึกษาปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 42 คน

4. หลักสูตร บรรยาย และกิจกรรม ประกอบด้วย

กิจกรรมที่ 1 การแสดงบทบาทสมมติ

กิจกรรมที่ 2 แต่งกายดี

กิจกรรมที่ 3 วจีไพเราะ

กิจกรรมในการฝึกอบรม แยกเป็นหัวข้อ ดังนี้

4.1 รายละเอียดกิจกรรมที่ 1 การแสดงบทบาทสมมติ (Role Playing)

วิธีดำเนินการ แบ่งกลุ่มออกเป็น 4 กลุ่มย่อย พร้อมกับแสดงบทบาทตามที่ได้รับและให้กลุ่มที่เหลือสังเกตการณ์และวิภาคของแต่ละกลุ่มตามบทบาทของแต่ละคน

วิธีสอน โดยใช้การแสดงบทบาทสมมติ เป็นวิธีที่มุ่งช่วยให้ผู้เรียนได้เรียนรู้การเอาเขามาใส่ใจเรา เกิดความเข้าใจในความรู้สึกและพฤติกรรมทั้งของตนเองและผู้อื่นหรือ เกิดความเข้าใจในเรื่องต่าง ๆ เกี่ยวกับบทบาทสมมติที่ตนแสดง องค์ประกอบสำคัญ (ที่ขาดไม่ได้) ของวิธีสอน มีผู้สอนและผู้เรียน มีสถานการณ์สมมติและบทบาทสมมติ มีการแสดงบทบาทสมมติ มีการอภิปรายเกี่ยวกับความรู้ ความคิด ความรู้สึก และพฤติกรรมที่แสดงออกของผู้แสดง และสรุปการเรียนรู้ ที่ได้รับ มีผลการเรียนรู้ของผู้เรียน ขั้นตอนสำคัญ (ขาดไม่ได้) ของการสอน ผู้สอน / ผู้เรียน นำเสนอสถานการณ์สมมติและบทบาทสมมติ ผู้สอน / ผู้เรียน เลือกผู้แสดงบทบาท ผู้สอนเตรียม ผู้สังเกตการณ์ ผู้สอนและผู้เรียนอภิปรายเกี่ยวกับความรู้ ความคิด ความรู้สึก และพฤติกรรมที่แสดงออกของผู้แสดง ผู้สอนและผู้เรียนสรุปการเรียนรู้ที่ได้รับ ผู้สอนประเมินผลการเรียนรู้ของผู้เรียน เทคนิคและข้อเสนอแนะต่าง ๆ ในการใช้วิธีสอนโดยใช้การแสดงบทบาทสมมติให้มีประสิทธิภาพ

การเตรียมการ ผู้สอนกำหนดวัตถุประสงค์เฉพาะให้ชัดเจน และสร้างสถานการณ์และบทบาทสมมติที่กำหนดขึ้น ควรมีความใกล้เคียงกับความเป็นจริง ส่วนจะมีรายละเอียดมากน้อยเพียงใดขึ้นอยู่กับวัตถุประสงค์ ผู้สอนอาจใช้บทบาทสมมติแบบละครซึ่งจะกำหนดเรื่องราวให้แสดง แต่ไม่มีบทให้ผู้สวมบทบาทอาจใช้บทบาทสมมติแบบละคร ซึ่งจะกำหนดเรื่องราวให้แสดง แต่ไม่มีบทให้ผู้สวมบทบาทจะต้องคิดแสดงเอง หรืออาจใช้บทบาทสมมติแบบแก้ปัญหา ซึ่งจะกำหนดสถานการณ์ที่มีปัญหาหรือความขัดแย้งให้ และอาจให้ข้อมูลเพิ่มเติมมากบ้างน้อยบ้าง ซึ่งผู้สวมบทบาทจะใช้ข้อมูลเหล่านั้นในการแสดงออกและแก้ปัญหาตามความคิดของตน

การเริ่มบทเรียน ผู้สอนสามารถกระตุ้นความสนใจของผู้เรียนได้หลายวิธีเช่น โยงประสบการณ์ใกล้ตัวผู้เรียน หรือประสบการณ์ที่ผู้เรียนได้รับจากการเรียนครั้งก่อน ๆ เข้าสู่เรื่องที่จะศึกษา หรืออาจใช้วิธีเล่าเรื่อง หรือสถานการณ์สมมติที่เตรียมมาแล้วทิ้งท้ายด้วยปัญหา เป็นการกระตุ้นให้ผู้เรียนอยากคิด อยากติดตาม หรืออาจใช้วิธีชี้แจงให้ผู้เรียนเห็นประโยชน์จากการเข้าร่วมแสดง และช่วยกันคิดแก้ปัญหา การเลือกผู้แสดงควรเลือกให้สอดคล้องกับจุดมุ่งหมายของการแสดง เช่น เลือกผู้แสดงที่มีลักษณะเหมาะสมกับบทบาท เพื่อช่วยให้ การแสดงเป็นไปอย่างราบรื่นตามวัตถุประสงค์ได้อย่างรวดเร็ว หรือเลือกผู้แสดงที่มีลักษณะตรงกันข้ามกับบทบาทที่กำหนดให้ เพื่อช่วยให้ผู้เรียนคนนั้นได้รับประสบการณ์ใหม่ ได้ทดลองแสดงพฤติกรรมใหม่ ๆ และเกิดความเข้าใจในความรู้สึกและพฤติกรรมของผู้ที่มีลักษณะต่างไปจากตน หรืออาจให้ผู้เรียนอาสาสมัคร หรือเจาะจงเลือกคนใดคนหนึ่ง ด้วยวัตถุประสงค์ที่ต้องการช่วยให้บุคคลนั้นเกิดการเรียนรู้ เมื่อได้ ผู้แสดงแล้วควรให้เวลาผู้แสดงเตรียมการแสดง โดยอาจให้ฝึกซ้อมบ้างตามความจำเป็น การเตรียม ผู้สังเกตการณ์หรือผู้ชม ผู้สอนควรเตรียมผู้ชมและทำ ความเข้าใจกับผู้ชมว่า การแสดงบทบาทสมมตินี้ จัดขึ้นมิใช่มุ่งที่ความสนุก แต่มุ่งที่จะให้เกิด การเรียนรู้เป็นสำคัญ ดังนั้น จึงควรชมด้วยความสังเกต ผู้สอนควรให้คำแนะนำว่า ควรสังเกตอะไร และควรบันทึกข้อมูลอย่างไร และผู้สอนอาจจัดทำแบบสังเกตการณ์ให้ผู้ชมใช้ในการสังเกต ด้วยก็ได้

4.1.1 ข้อดีและข้อจำกัดของวิธีสอนโดยใช้บทบาทสมมติ

4.1.1.1 ข้อดี

1) เป็นวิธีสอนที่ช่วยให้ผู้เรียนเกิดความเข้าใจความรู้สึกและพฤติกรรมของผู้อื่นได้เรียนรู้การเอาใจเขามาใส่ใจเรา เกิดการเรียนรู้ที่ลึกซึ้ง

2) เป็นวิธีการสอนที่ช่วยให้ผู้เรียนมีความเข้าใจ และเกิดการเปลี่ยนแปลงเจตคติและพฤติกรรมของตน

3) เป็นวิธีสอนที่ช่วยพัฒนาทักษะในการเผชิญสถานการณ์ตัดสินใจ และแก้ปัญหา

4) เป็นวิธีสอนที่ช่วยให้การเรียนการสอนมีความใกล้เคียงกับสภาพความเป็นจริง

5) เป็นวิธีสอนที่เปิดโอกาสให้ผู้เรียนมีส่วนร่วมในการเรียนมาก ผู้เรียนได้เรียนรู้อย่างสนุกสนาน และการเรียนรู้มีความหมายสำหรับผู้เรียน เพราะข้อมูลมาจากผู้เรียนโดยตรง

4.1.1.2 ข้อจำกัด

1) เป็นวิธีสอนที่ใช้เวลามากพอสมควร

2) เป็นวิธีสอนที่อาศัยการเตรียมการและการจัดการอย่างรัดกุมหากจัดการไม่ดีพอ อาจเกิดความยุ่งยากสับสนขึ้นได้

3) เป็นวิธีสอนที่ต้องอาศัยความไวในการรับรู้ (Sensitivity)

ของผู้สอน หากผู้สอนขาดคุณสมบัตินี้ ไม่รับรู้ปัญหาที่เกิดขึ้นกับผู้เรียนบางคน และไม่ได้แก้ปัญหาแต่ต้นอาจเกิดเป็นปัญหาต่อเนื่องไปได้ เป็นการสอนที่ต้องอาศัยความสามารถของครูในการแก้ปัญหาเนื่องจากการแสดงของผู้เรียนอาจไม่เป็นไปตามความคาดหมายของผู้สอน ผู้สอนจะต้องสามารถแก้ปัญหาหรือปรับสถานการณ์และประเด็นให้ผู้เรียนเกิดการเรียนรู้ได้

4.2 รายละเอียด กิจกรรมที่ 2 แต่งกายดี

4.2.1 แนวคิด การแต่งกาย เป็นการเสนอให้ผู้พบเห็นได้ทราบว่า เราเป็นใคร

4.2.2 จุดประสงค์ เพื่อให้ผู้เข้ารับการฝึกอบรมมีเครื่องแต่งกายที่เหมาะสม แสดงถึงเป็นผู้มีบุคลิกภาพที่ดี

4.2.3 การดําเนินกิจกรรม

1. วิทยากรแจกอุปกรณ์เครื่องแต่งกาย ให้ผู้เข้ารับการอบรม

2. แนะนำวิธีการแต่งกาย

3. ให้สมาชิกกลุ่มดำเนินการทดสอบ ตรวจสอบการแต่งกายให้ถูกต้อง

4.2.4 การวัดและประเมินผล สังเกตความร่วมมือของสมาชิกภายในกลุ่ม การแต่งกายที่ถูกต้อง

4.3 รายละเอียด กิจกรรมที่ 3 วจีไพเราะ

4.3.1 แนวคิด การพูด เป็นการเสนอความต้องการของมนุษย์ที่ได้รับการตอบสนองจากบุคคลอื่น มากที่สุด

4.3.2 จุดประสงค์ เพื่อให้นักเรียนผู้เข้ารับการฝึกอบรมได้ฝึกการพูดที่เหมาะสม กับกิจกรรมที่ได้รับมอบหมาย

4.3.3 สื่อที่ใช้

4.3.3.1 เรื่องเล่า จากนิทาน โคนันทวิศาล

ฝึกปฏิบัติโดยการนำเสนอ เรื่องจากผู้ร่วมอบรม ที่หน้าชั้น ฝึกปฏิบัติจริง ในกิจกรรมที่ได้รับมอบหมาย

5. การประเมินผล ประเมินผลโดยวิทยากร และเพื่อนผู้เข้าร่วมอบรม

6. ผู้รับผิดชอบโครงการ นายประกิต วิทยสัมพันธ์ ผู้วิจัย

7. สถานที่ฝึกอบรม ห้องเรียน โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา

2. การพิจารณารูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา โดยผู้เชี่ยวชาญ

รูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ที่ผู้วิจัยได้สร้างขึ้น ซึ่งประกอบด้วยกิจกรรมในการพัฒนา 11 กิจกรรม และนำผลการเสนอแนะในการประชุมกลุ่มย่อย (Focus Groups) ของแต่ละกลุ่มมาสรุปและอภิปรายผลทั้งหมดในที่ประชุมใหญ่ (Brain Storming) ผลการนำเสนอรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา เพื่อรับคำแนะนำจากผู้เกี่ยวข้อง สรุปได้ดังนี้

1. รูปแบบการพัฒนาที่ผู้วิจัยสร้างขึ้น ประกอบด้วย 11 กิจกรรม

2. ในการประชุมเชิงปฏิบัติการผู้เกี่ยวข้องได้นำเสนอให้เพิ่มกิจกรรมในการพัฒนาจริยธรรมด้านการมีวินัยของนักเรียน โรงเรียนมัธยมศึกษา อีก 1 กิจกรรม ดังนี้

กิจกรรมที่ 1 “กิจกรรม 5 ส.”

1. วัตถุประสงค์ เพื่อให้นักเรียน เรียนรู้จริยธรรมด้านการมีวินัย โดยใช้กิจกรรม 5 ส.

2. วิธีดำเนินการ ใช้กระบวนการกลุ่มสัมพันธ์ (Group Process) เป็นเทคนิคการฝึกอบรมซึ่งใช้กลุ่มเพื่อให้นักเรียน ได้ทำกิจกรรมเพื่อการเรียนรู้ถึงพฤติกรรม ทัศนคติ รวมถึงการเรียนรู้ปฏิกิริยาภายในกลุ่มกระตุ้นให้นักเรียนเกิดการเปลี่ยนแปลงพฤติกรรม ทุกคนจะเกิดการหยั่งรู้ รับรู้ด้วยตนเองและพัฒนาตนเองโดยอาศัยพฤติกรรมของกลุ่ม

3. กิจกรรม 5 ส โดยให้นักเรียน ร่วมกันจัดระเบียบที่บ้านและโรงเรียน ภายใต้แนวคิด 5 ส เป็นแนวคิดการจัดระเบียบเรียบร้อย เพื่อก่อให้เกิดสภาพการเรียน ที่ดี ปลอดภัย มีระเบียบเรียบร้อย นำไปสู่การเพิ่มผลผลิต ประกอบด้วย

3.1 สะสาง (Seir) คือ การแยกของที่ต้องการออกจากของที่ไม่ต้องการ และขจัดของที่ไม่ต้องการทิ้งไป

3.2 สะดวก (Seiton) คือ การจัดวางสิ่งของต่าง ๆ ในที่ทำงานให้เป็นระเบียบ เพื่อความสะดวกและปลอดภัย

3.3 สะอาด (Seiso) คือ การทำความสะอาด (ปัด กวาด เช็ด ถู) เครื่องใช้ในบ้าน อุปกรณ์ และสถานที่ทำงาน

3.4 สุขลักษณะ (Seiketsu) คือ สภาพหมดจด สะอาดตา ถูกสุขลักษณะและรักษาให้ดีตลอดไป

3.5 สร้างนิสัย (Shitsuke) คือ การอบรมสร้างนิสัยในการปฏิบัติงานตามระเบียบ วินัย ข้อบังคับอย่างเคร่งครัด

4. ประโยชน์จากการทำกิจกรรม 5 ส.

4.1 นักเรียน จะทำงานได้รวดเร็วขึ้น มีความปลอดภัยในการเรียน มากขึ้น บรรยากาศและสภาพแวดล้อมดีขึ้น

4.2 ความร่วมมือ ร่วมใจ จะถูกสร้างให้เกิดขึ้น นักเรียน จะรักบ้านเรือนตนเองและโรงเรียน มากขึ้น

4.3 นักเรียน จะมีระเบียบวินัยมากขึ้น ตระหนักถึงผลเสียของความไม่เป็นระเบียบในสถานที่ทำงานต่อการเพิ่มผลผลิต และถูกกระตุ้นให้ปรับปรุงระดับ ความสะอาด เพื่อป้องกันแลพัฒนาการมีวินัย ได้ด้วย

กิจกรรมที่ 2 กิจกรรมช่วยเพื่อน

1. วัตถุประสงค์ เพื่อให้นักเรียน เรียนรู้ในการเป็นผู้นำ และผู้ตาม ในการ มีวินัยในโรงเรียน ในการสร้างความสัมพันธ์ในทีม

2. วิธีดำเนินการวิจัย การฝึกปฏิบัติงาน (On – The – Job - Training) การฝึกปฏิบัติงานเป็นการอบรมที่ใช้วิธีการปฏิบัติจริงวิธีในที่ทำงาน โดยมีผู้ที่มีความรู้ความชำนาญในงานที่ต้องเรียนรู้เป็นผู้ทำหน้าที่สอนให้ปฏิบัติงานได้ เช่นเดียวกับบุคลากรคนอื่น ๆ มักจะจัดให้กับบุคลากรใหม่ เพื่อช่วยให้บุคลากรดังกล่าวสามารถปฏิบัติงานร่วมกับผู้อื่นโดยเร็ว รวมทั้งกรณีการเปลี่ยนแปลงวิธีการทำงานซึ่งจะต้องเริ่มดำเนินการโดยไม่มีโอกาสจัดให้มีการฝึกอบรมในชั้นเรียนตามปกติ การฝึกอบรมวิธีนี้ให้ได้ผลจะต้องทำตามกระบวนการที่ถูกต้อง กล่าวคือ มีการวิเคราะห์หน้าที่และความรับผิดชอบ เพื่อหาความจำเป็นในการฝึกอบรม กำหนดวัตถุประสงค์กำหนด เนื้อหาสาระ และทักษะที่ต้องเรียนรู้ แล้วจึงดำเนินการฝึกอบรม ประเมินผล เกี่ยวกับวินัยของนักเรียน ตามลำดับ

หลังจากผู้วิจัยได้นำเสนอการดำเนินงานและรายละเอียดกิจกรรมตามรูปแบบการพัฒนาจริยธรรมด้านการมีวินัย ของนักเรียน โรงเรียนมัธยมศึกษาในจังหวัดพระนครศรีอยุธยา แล้วได้เรียนเชิญผู้ทรงคุณวุฒิได้วิพากษ์รูปแบบที่ผู้วิจัยสร้างขึ้น แล้วนำข้อวิพากษ์มาอภิปรายผลร่วมกัน มติที่ประชุมได้เสนอความคิดเห็นและข้อเสนอแนะต่อรูปแบบที่ผู้วิจัยสร้างขึ้น สรุปประเด็นสำคัญได้ดังนี้

1. ผู้ทรงคุณวุฒิมีความเห็นร่วมกันว่าเป็นรูปแบบการจัดกิจกรรมที่ดี มีประโยชน์ต่อนักเรียนและสังคมทั้งในปัจจุบันและในอนาคต กิจกรรมสามารถดำเนินการได้จริง แต่จะต้องพิจารณาเรื่องความเหมาะสมด้านเวลาและการดำเนินกิจกรรม เพื่อไม่ให้เกิดผลกระทบต่อการเรียนการสอนตามหลักสูตรสถานศึกษา

2. กลุ่มผู้ทรงวุฒิที่เป็นครูฝ่ายกิจการนักเรียนได้ให้ข้อเสนอแนะว่าควรมีการกำกับติดตามผล โดยการรณรงค์สร้างแรงจูงใจให้นักเรียนมีวินัย

3. กลุ่มผู้ทรงวุฒิที่เป็นผู้บริหารสถานศึกษา ผู้ปกครอง กรรมการสถานศึกษาได้ให้ข้อเสนอแนะโดยสรุปความเห็นว่า ควรมีการดำเนินการที่สามารถทำให้เกิดผลเป็นรูปธรรมชัดเจนน่าเชื่อถือได้ว่านักเรียนที่เข้าร่วมโครงการแล้วจะมีพฤติกรรมการมีวินัย เหมาะสมกับฐานานุรูปของตนเอง ทางสถานศึกษาและผู้ปกครองพร้อมที่จะให้การสนับสนุน

จากการสรุปประเด็นสำคัญการวิพากษ์และข้อเสนอแนะของผู้ทรงคุณวุฒิ ผู้วิจัยนำเสนอการปรับปรุงรูปแบบ ตามข้อเสนอแนะผู้ทรงคุณวุฒิ ต่อที่ประชุม ดังนี้

1. วิธีการจัดกิจกรรมตามรูปแบบ เป็นการจัดกิจกรรมนอกเวลาเรียนหรือใช้

คาบเรียนกิจกรรม ปรับเวลาได้ตามความเหมาะสมโดยจะประสานกับฝ่ายวิชาการของโรงเรียน

2. การกำกับ ติดตาม โดยวิธีการประสานความร่วมมือระหว่างผู้วิจัยกับโรงเรียน

เมื่อผู้วิจัยได้ผลจากการประชุมปฏิบัติการและข้อเสนอแนะจากที่ประชุมแล้ว ผู้วิจัยได้นำมาปรับปรุงให้เป็นรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ที่สมบูรณ์มากขึ้น เพื่อเสนอให้ผู้เชี่ยวชาญอีก 1 ชุด ได้แสดงความคิดเห็นและส่งกลับคืนให้ผู้วิจัยเพื่อทำการทดลองในขั้นต่อไป การคัดเลือกจะทำจาก 13 กิจกรรม วิธีการคัดเลือก คือ ให้ผู้เชี่ยวชาญแสดงความคิดเห็นโดยการผ่านการให้ความคิดเห็นแบบ Scaling

โดยมีเกณฑ์ในการวิเคราะห์และแปรผลข้อมูลดังนี้

คะแนนเฉลี่ย 4.51 - 5.00 กำหนดให้อยู่ในเกณฑ์ เห็นด้วยอย่างยิ่ง

คะแนนเฉลี่ย 3.51 - 4.50 กำหนดให้อยู่ในเกณฑ์ เห็นด้วย

คะแนนเฉลี่ย 2.51 - 3.50 กำหนดให้อยู่ในเกณฑ์ ไม่แน่ใจ

คะแนนเฉลี่ย 1.51 - 2.50 กำหนดให้อยู่ในเกณฑ์ ไม่เห็นด้วย

คะแนนเฉลี่ย 1.00 - 1.50 กำหนดให้อยู่ในเกณฑ์ ไม่เห็นด้วยอย่างยิ่ง

เกณฑ์ในการคัดเลือกกิจกรรมที่นำมาใช้เป็นรูปแบบการพัฒนาจริยธรรมด้านการมีวินัยของนักเรียน ผู้วิจัยคัดเลือกกิจกรรมที่จะนำไปใช้ในการพัฒนา จำนวน 13 กิจกรรม นำเสนอให้ผู้เชี่ยวชาญโดยเลือกกิจกรรม ที่มีค่าคะแนนความเห็นชอบตั้งแต่ 3.51 - 5.00 เพื่อนำมาใช้เขียนโครงการพัฒนาจริยธรรมด้านการมีวินัยของนักเรียน โรงเรียนมัธยมศึกษา ต่อไปดังปรากฏผลการวิเคราะห์ข้อมูลความเห็นชอบของผู้เชี่ยวชาญ ในตารางที่ 4.11

**ตารางที่ 4.11**

*ระดับความคิดเห็นของผู้เชี่ยวชาญ ต่อกิจกรรมและเนื้อหาในการพัฒนาจริยธรรมด้านการมีวินัยของนักเรียน โรงเรียนมัธยมศึกษา*

|  |  |  |  |  |  |  |
| --- | --- | --- | --- | --- | --- | --- |
| รายการกิจกรรมประเมิน | ผู้เชี่ยวชาญคนที่ | | | **http://www.watpon.com/Elearning/image/xbar1.gif** | แปลผล | ผลการประเมิน |
| 1 | 2 | 3 |
| การเลียนแบบครู |  |  |  |  |  |  |
| 1. ช่วยฟังหน่อย | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 2. วินัยที่น่ารู้ | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 3.วิเคราะห์และเลือกครูต้นแบบ | 5 | 5 | 5 | 5.00 | เห็นด้วยอย่างยิ่ง | นำไปใช้ |
| การเลียนแบบเพื่อน | | | | | | |
| 1. ค้นหาบุคคลต้นแบบ | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 2.การสร้างคุณค่าด้วยเวลา | 5 | 5 | 5 | 5.00 | เห็นด้วยอย่างยิ่ง | นำไปใช้ |
| การเลียนแบบผู้ปกครอง |  | | | | | |
| 1. คุ้นเคย | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 2. การรู้จักตนเอง | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 3.บทบาทหน้าที่ | 5 | 5 | 5 | 5.00 | เห็นด้วยอย่างยิ่ง | นำไปใช้ |

*(ต่อ)*

**ตารางที่ 4.11** (ต่อ)

|  |  |  |  |  |  |  |
| --- | --- | --- | --- | --- | --- | --- |
| รายการกิจกรรมประเมิน | ผู้เชี่ยวชาญคนที่ | | | http://www.watpon.com/Elearning/image/xbar1.gif | แปลผล | ผลการประเมิน |
| 1 | 2 | 3 |
| เจคติการมีวินัย |  | | | | | |
| 1. การแสดงบทบาทสมมติ | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 2. แต่งกายดี | 5 | 5 | 5 | 5.00 | เห็นด้วยอย่างยิ่ง | นำไปใช้ |
| 3.วจีไพเราะ | 5 | 5 | 5 | 5.00 | เห็นด้วยอย่างยิ่ง | นำไปใช้ |
| กิจกรรมเพิ่มเติม | | | | | | |
| 1. กิจกรรม 5 ส | 5 | 5 | 4 | 4.67 | เห็นด้วยอย่างยิ่ง | นำไปใช้ |
| 2. กิจกรรม ช่วยเพื่อน | 4 | 3 | 2 | 3.33 | ไม่เห็นด้วย | ตัดทิ้ง |

จากการเสนอร่างรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา เพื่อให้ผู้เชี่ยวชาญทั้ง 3 คน ได้พิจารณาว่ากิจกรรมใดเหมาะสมที่นำไปทดลองใช้ในลำดับต่อไป พบว่า รูปแบบการพัฒนาที่ผ่านการประเมินความเห็นชอบจากผู้เชี่ยวชาญ ครอบคลุมปัจจัยทั้ง 4 ด้าน ได้แก่ ด้านเจตคติการมีวินัย ด้านการเลียนแบบผู้ปกครองในการมีวินัย ด้านการเลียนแบบเพื่อนในการมีวินัย และปัจจัยด้านการเลียนแบบครูในการมีวินัย กิจกรรมที่มีค่าเฉลี่ยอยู่ระหว่าง 3.51 - 5.00 ประกอบด้วย 12 กิจกรรม และมีกิจกรรมที่ไม่ผ่านการคัดเลือกจากผู้เชี่ยวชาญ จำนวน 1 กิจกรรม ได้แก่ กิจกรรม ช่วยเพื่อน มีค่าเฉลี่ยอยู่ที่ 3.33 และผู้เชี่ยวชาญได้ให้คำแนะนำเพิ่มเติม เพื่อนำไปใช้ในการวิจัยระยะที่ 3 โดยเรียงลำดับจากค่าเฉลี่ยมากไปหาน้อย ดังนี้

1. กิจกรรม ช่วยฟังหน่อย

2. กิจกรรม วินัยที่น่ารู้

3. กิจกรรม วิเคราะห์และเลือกครูต้นแบบ

4. กิจกรรม ค้นหาบุคคลต้นแบบ

5. กิจกรรม การสร้างคุณค่าด้วยเวลา

6. กิจกรรม คุ้นเคย

7. กิจกรรม การรู้จักตนเอง

8. กิจกรรม บทบาทหน้าที่

9. กิจกรรม การแสดงบทบาทสมมติ

10. กิจกรรม แต่งกายดี

11. กิจกรรม วจีไพเราะ

12. กิจกรรม 5 ส

ดังนั้น การสร้างรูปแบบการพัฒนาจริยธรรมด้านการมีวินัยของนักเรียน ได้ผลดังนี้

1. ด้านการเลียนแบบครูในการมีวินัย ประกอบด้วยรูปแบบการพัฒนา จำนวน 3 กิจกรรม คือ 1) กิจกรรม ช่วยฟังหน่อย 2) กิจกรรม วินัยที่น่ารู้ และ 3) กิจกรรม วิเคราะห์และเลือกครูต้นแบบ

2. ด้านการเลียนแบบเพื่อนในการมีวินัย ประกอบด้วยรูปแบบการพัฒนา จำนวน 2 กิจกรรม คือ 1) กิจกรรม ค้นหาบุคคลต้นแบบ และ 2) กิจกรรม การสร้างคุณค่าด้วยเวลา

3. ด้านการเลียนแบบผู้ปกครองในการมีวินัย ประกอบด้วยรูปแบบการพัฒนา จำนวน 3 กิจกรรม คือ 1) กิจกรรม คุ้นเคย 2) กิจกรรม การรู้จักตนเอง และ 3) กิจกรรม บทบาทหน้าที่

4. ด้านเจตคติการมีวินัย ประกอบด้วยรูปแบบการพัฒนา จำนวน 3 กิจกรรม คือ 1) กิจกรรม การแสดงบทบาทสมมติ 2) กิจกรรม แต่งกายดี และ3) กิจกรรม วจีไพเราะ

5. กิจกรรมเพิ่มเติม ประกอบด้วยรูปแบบการพัฒนา จำนวน 1 กิจกรรม คือ กิจกรรม 5 ส

ซึ่งสามารถนำมาเขียนเป็นแผนภาพได้ ดังภาพที่ 4.7

ช่วยฟังหน่อย

การรู้จักตนเอง

วินัยที่น่ารู้

กิจกรรม 5 ส

บทบาทหน้าที่

วิเคราะห์และเลือกครูต้นแบบ

รูปแบบการพัฒนาจริยธรรมด้าน

การมีวินัย

ของนักเรียน มัธยมศึกษา

การแสดงบทบาทสมมติ

ค้นหาบุคคลต้นแบบ

แต่งกายดี

การสร้างคุณค่าด้วยเวลา

วจีไพเราะ

คุ้นเคย

***ภาพที่ 4.7*** รูปแบบการพัฒนาจริยธรรมด้านการมีวินัยของนักเรียน ได้จากการประชุมเชิง ปฏิบัติการของผู้มีส่วนเกี่ยวข้อง

สรุปการวิจัยในระยะที่ 2 ได้ว่า การสร้างรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ประกอบด้วยรูปแบบการพัฒนา จำนวน 12 กิจกรรม ประกอบด้วย 1) ช่วยฟังหน่อย 2) วินัยที่น่ารู้ 3) วิเคราะห์และเลือก ครูต้นแบบ 4) ค้นหาบุคคลต้นแบบ 5) การสร้างคุณค่าด้วยเวลา 6) คุ้นเคย 7) การรู้จักตนเอง 8) บทบาทหน้าที่ 9) การแสดงบทบาทสมมติ 10) แต่งกายดี 11) วจีไพเราะ และ 12) กิจกรรม 5 ส

เมื่อผู้วิจัยได้กิจกรรมที่จะนำไปใช้เป็นรูปแบบการพัฒนาจริยธรรมด้านการมีวินัยของนักเรียนแล้ว ผู้วิจัยได้นำกิจกรรมการพัฒนา 12 กิจกรรม มาจัดทำเป็นโครงการพัฒนาโดยมีรูปแบบการพัฒนา ดังนี้

โครงการพัฒนาจริยธรรมด้านการมีวินัยของนักเรียน โรงเรียนมัธยมศึกษา

ชื่อโครงการ : โครงการพัฒนาจริยธรรมด้านการมีวินัยของนักเรียน โรงเรียนมัธยมศึกษา

1. หลักการและเหตุผล

นักเรียน เป็นทรัพยากรมนุษย์ที่มีคุณค่าของประเทศชาติ เป็นบุคคลที่อนาคตจะเข้าไปใช้ชีวิตในสังคมต่อไปโดยอยู่ภายใต้กฎหมายของประเทศ ประชาชนจะต้องเป็นคนมีคุณภาพ มีระเบียบวินัย ซื่อสัตย์สุจริต จึงจะทำให้สังคมสงบสุขได้ ซึ่งการจะเป็นประชากรของประเทศชาติที่ดีในอนาคตได้นั้น จะต้องได้รับการอบรม เรียนรู้และปลูกฝังระเบียบ วินัย และความประพฤติ เพื่อให้เป็นพลเมืองดีตั้งแต่เป็นนักเรียน ดังนั้นพัฒนาจริยธรรมด้านการมีวินัยของนักเรียน จึงจำเป็นอย่างยิ่ง ที่จะต้องจัดการศึกษาด้านวิชาการควบคู่ไปกับการศึกษาด้านคุณธรรมจริยธรรม

2. วัตถุประสงค์

2.1 เพื่อเพิ่มจริยธรรมด้านการมีวินัยของนักเรียน โรงเรียนมัธยมศึกษา

2.2 เพื่อกระตุ้นและสร้างเจติคติทางบวกกับการมีวินัยของนักเรียน โรงเรียนมัธยมศึกษา

2.3 เพื่อเสริมสร้างความเข้าใจในบทบาทหน้าที่รับผิดชอบของนักเรียน โรงเรียนมัธยมศึกษา

2.4 เพื่อสร้างองค์การให้เข้มแข็ง และนำไปสู่การพัฒนาที่ยั่งยืน

3. เป้าหมาย กลุ่มทดลอง คือ นักเรียนชั้นมัธยมศึกษา ปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 42 คน

4. หลักสูตรในการฝึกอบรม ใช้เวลาในการฝึกอบรม 42 ชั่วโมง แยกเป็นหัวข้อ ดังนี้

กิจกรรมที่ 1 กิจกรรม ช่วยฟังหน่อย (ใช้เวลา 3 ชั่วโมง)

กิจกรรมที่ 2 กิจกรรม วินัยที่น่ารู้ (ใช้เวลา 6 ชั่วโมง)

กิจกรรมที่ 3 กิจกรรม วิเคราะห์และเลือกครูต้นแบบ (ใช้เวลา 3 ชั่วโมง)

กิจกรรมที่ 4 กิจกรรม ค้นหาบุคคลต้นแบบ (ใช้เวลา 3 ชั่วโมง)

กิจกรรมที่ 5 กิจกรรม การสร้างคุณค่าด้วยเวลา (ใช้เวลา 3 ชั่วโมง)

กิจกรรมที่ 6 กิจกรรม คุ้นเคย (ใช้เวลา 3 ชั่วโมง)

กิจกรรมที่ 7 กิจกรรม การรู้จักตนเอง (ใช้เวลา 3 ชั่วโมง)

กิจกรรมที่ 8 กิจกรรม บทบาทหน้าที่ (ใช้เวลา 3 ชั่วโมง)

กิจกรรมที่ 9 กิจกรรม การแสดงบทบาทสมมติ (ใช้เวลา 3 ชั่วโมง)

กิจกรรมที่ 10 กิจกรรม แต่งกายดี (ใช้เวลา 3 ชั่วโมง)

กิจกรรมที่ 11.กิจกรรม วจีไพเราะ (ใช้เวลา 3 ชั่วโมง)

กิจกรรมที่ 12.กิจกรรม 5 ส (ใช้เวลา 6 ชั่วโมง)

5. วิธีการฝึกอบรม

กิจกรรมที่ 1 กิจกรรม ช่วยฟังหน่อย (3 ชั่วโมง) ใช้วิธีการบรรยาย และทำกิจกรรมร่วมกัน

กิจกรรมที่ 2 กิจกรรม วินัยที่น่ารู้ (6 ชั่วโมง) ใช้วิธีการบรรยาย และทำกิจกรรมร่วมกัน

กิจกรรมที่ 3 กิจกรรม วิเคราะห์และเลือกครูต้นแบบ (3 ชั่วโมง) ใช้วิธีการบรรยาย และ ทำกิจกรรมร่วมกัน

กิจกรรมที่ 4 กิจกรรม ค้นหาบุคคลต้นแบบ (3 ชั่วโมง) ใช้วิธีการบรรยาย และทำกิจกรรมร่วมกัน

กิจกรรมที่ 5 กิจกรรม สร้างคุณค่าด้วยเวลา (3 ชั่วโมง) ใช้วิธีการการบรรยาย (Lecture) เนื้อหา และนำเสนอประเด็นสำคัญ โดยใช้เครื่องฉายแผ่นใส สไลด์ ใช้วีดีทัศน์ มาช่วยให้เห็นภาพ และมีเอกสารประกอบการ

กิจกรรมที่ 6 กิจกรรม คุ้นเคย (3 ชั่วโมง) ใช้วิธีการการบรรยาย (Lecture) เนื้อหา และนำเสนอประเด็นสำคัญ โดยใช้เครื่องฉายแผ่นใส สไลด์ ใช้วีดีทัศน์ มาช่วยให้เห็นภาพ และ มีเอกสารประกอบการ

กิจกรรมที่ 7 กิจกรรม การรู้จักตนเอง (3 ชั่วโมง) ใช้วิธีการบรรยายก่อน แบ่งผู้เข้าอบรมเป็นกลุ่มตามภารกิจตามหน้าที่ ทำกิจกรรมร่วมกัน พร้อมกับแสดงตามที่ได้รับ และให้วิทยากรสังเกตการณ์และวิพากย์ของแต่ละกลุ่มตามบทบาทของแต่ละคน โดยให้ผู้เข้ารับการอบรมได้เรียนรู้ เกิดความเข้าใจในเรื่องต่าง ๆ เกี่ยวกับตนเอง

กิจกรรมที่ 8 กิจกรรม บทบาทหน้าที่ (3 ชั่วโมง) ใช้วิธีการบรรยาย ความหมายของการรับรู้บทบาทหรือหน้าที่ของแต่ละคน และต้องแสดงออกตามความคาดหวังของโรงเรียน และบทบาทจะกำหนดความรับผิดชอบของงานต่าง ๆ ที่ปฏิบัติ ซึ่งจะช่วยให้นักเรียนมีพฤติกรรมอย่างมีวินัย

กิจกรรมที่ 9 กิจกรรม การแสดงบทบาทสมมติ (3 ชั่วโมง) ใช้วิธีการบรรยาย และการแสดงบทบาทตามที่ได้รับมอบหมาย ให้ทราบถึงความหมายของการรับรู้บทบาทหรือหน้าที่ของแต่ละคน และต้องแสดงออกตามความคาดหวังของโรงเรียน และบทบาทจะกำหนดความรับผิดชอบของงานต่าง ๆ ที่ปฏิบัติ ซึ่งจะช่วยให้นักเรียนมีพฤติกรรมอย่างมีวินัย

กิจกรรมที่ 10 กิจกรรม แต่งกายดี (3 ชั่วโมง) ใช้วิธีการบรรยาย และทำกิจกรรมร่วมกัน

กิจกรรมที่ 11 กิจกรรม วจีไพเราะ (3 ชั่วโมง) ใช้วิธีการบรรยาย (Lecture) หรือการสอน (Instruction) นำเสนอเนื้อหาสาระความรู้จากวิทยากรในเรื่องการมีวินัย

กิจกรรมที่ 12 กิจกรรม 5 ส (6 ชั่วโมง) การฝึกปฏิบัติงาน (On – The – Job - Training) การฝึกปฏิบัติงานเป็นการอบรมที่ใช้วิธีการปฏิบัติจริง โดยมีผู้ที่มีความรู้ความชำนาญในงานที่ต้องเรียนรู้เป็นผู้ทำหน้าที่สอนให้ปฏิบัติงานได้ เช่นเดียวกับนักเรียนคนอื่น ๆ

**6. วิทยากร** ประกอบด้วย

6.1 นางแน่งน้อย เพ็งพันธ์ ผู้อำนวยการโรงเรียนโพธินิมิตวิทยาคม

6.2 ดร.คนึง ไทยประสิทธิ์ นักวิชาการอิสระ

6.3 นางอาลัย พรหมชนะ ผู้อำนวยการโรงเรียนสตรีมหรรณพฤฒาราม

6.4 นางสาวริณลดา ศิริอ่อน ผู้จัการบริษัท พี.พี.เอส.กิจเจริญ จำกัด

6.5 นางสาวอารีย์ เอี่ยมงาม รองผู้อำนวยการโรงเรียนโพธินิมิตวิทยาคม

6.6 นายโชติ ฟักเขียว รองผู้อำนวยการโรงเรียนสวนกุหลาบวิทยาลัยนนทบุรี

6.7 นายนพรัตน์ จั่นเพ็ชร ผู้อำนวยการโรงเรียนปากเกร็ด

6.8 นายทบทวน ชำนาญค้า นิติกร สพฐ. กระทรวงศึกษาธิการ

6.9 นายโชคดี วิหคเหิร ผู้อำนวยการโรงเรียนเตรียมอุดมศึกษาพัฒนาการ นนทบุรี

6.10 นายจารึก ศรีเลิศ ผู้อำนวยการลูกเสือ สังกัด สพฐ. กระทรวงศึกษาธิการ

7. ผู้รับผิดชอบโครงการ นายประกิต วิทยสัมพันธ์ ผู้วิจัย

8. ระยะเวลาโครงการ วันที่ 20 พฤษภาคม 2560 ถึงวันที่ 20 สิงหาคม 2560

9. สถานที่ฝึกอบรม ห้องเรียนโรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา

10. ปฏิทินการดำเนินการฝึกอบรม

|  |  |  |
| --- | --- | --- |
| วัน เดือน ปี | เวลา | กิจกรรม / วิทยากร |
| 20 พ.ค. 2560 | 09.00 น. – 12.00 น. | พิธีเปิด - กิจกรรม แต่งกายดี  นางแน่งน้อย เพ็งพันธ์ และคณะวิทยากร ทั้งหมด |
| 21 พ.ค. 2560 | 09.00 น. – 12.00 น. | กิจกรรม คุ้นเคย  วิทยากร ดร.คนึง ไทยประสิทธิ์ |
| 27 พ.ค. 2560 | 09.00 น. – 12.00 น. | กิจกรรม วินัยที่น่ารู้  วิทยากร นายจารึก ศรีเลิศ |
| 3 มิ.ย. 2560 | 09.00 น. – 12.00 น. | กิจกรรม ช่วยฟังหน่อย  วิทยากร นางอาลัย พรหมชนะ |
| 10 มิ.ย. 2560 | 09.00 น. – 12.00 น. | กิจกรรม สร้างคุณค่าด้วยเวลา  วิทยากร นางสาวริณลดา ศิริอ่อน |
| 17 มิ.ย. 2560 | 09.00 น. – 12.00 น. | การวิเคราะห์และเลือกครูต้นแบบ  วิทยากร นายทบทวน ชำนาญค้า |
| 8 ก.ค. 2560 | 09.00 น. – 16.00 น. | กิจกรรม 5 ส  วิทยากร นางสาวอารีย์ เอี่ยมงาม |
| 15 ก.ค. 2560 | 09.00 น. – 12.00 น. | กิจกรรม บทบาทหน้าที่  วิทยากร นายโชติ ฟักเขียว |
| 22 ก.ค. 2560 | 09.00 น. – 12.00 น. | กิจกรรม การแสดงบทบาทสมมติ  วิทยากร นายนพรัตน์ จั่นเพ็ชร |
| 29 ก.ค. 2560 | 09.00 น. – 12.00 น. | กิจกรรม ค้นหาบุคคลต้นแบบ  วิทยากร นายทบทวน ชำนาญค้า |
| 19 ส.ค. 2560 | 09.00 น. – 12.00 น. | กิจกรรม รู้จักตนเอง  วิทยากร นายโชคดี วิหคเหิร |
| 20 ส.ค. 2560 | 09.030 – 16.00 น. | กิจกรรม วจีไพเราะ- พิธีปิด  ผู้วิจัย และคณะวิทยากรทั้งหมด |

11. งบประมาณที่ใช้

11.1 ค่าอาหารและอาหารว่างพร้อมเครื่องดื่ม (42 คน\*12 วัน\*70บาท) 100,800 บาท

11.2 ค่าวัสดุอุปกรณ์ในการอบรม (42 คน\*20 บาท) 8,400 บาท

11.3 ค่าถ่ายเอกสาร และอื่น ๆ 11,600 บาท

รวมทั้งสิ้น 120,800 บาท (หนึ่งแสนสองหมื่นแปดร้อยบาทถ้วน)

12. ผลที่คาดว่าจะได้รับ

นักเรียน จะได้รับความรู้ รู้จักและเข้าใจตัวเอง มีจริยธรรมด้านการมีวินัย มีเพื่อนที่มีวินัยมากขึ้น มีเหตุผลมากขึ้นยอมรับจุดด้อยของตนเองและปรับปรุงแก้ไข เข้าใจและศรัทธาคนอื่น มีความสุขในการทำงานร่วมกันกับผู้อื่น มีความรู้สึกที่ดีต่อโรงเรียน และมีความเข้มแข็งและอดทนต่อสถานการณ์ต่าง ๆ

**ระยะที่ 3 ผลการทดลองและประเมินผลรูปแบบการพัฒนาจริยธรรมด้านการมี วินัยของนักเรียน โรงเรียนมัธยมศึกษา**

1. ผลการทดลองและประเมินผลรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา

1.1 เมื่อผู้วิจัยได้รูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ที่ได้ผ่านกระบวนการวิจัย ประกอบด้วย กระบวนการประชุมเชิงปฏิบัติการ กระบวนการระดมสมอง และกระบวนการพิจารณาของผู้เชี่ยวชาญ ทำให้ได้กิจกรรมทั้งหมด 12 กิจกรรม เป็นรูปแบบพัฒนาปัจจัยทั้ง 4 ด้าน ได้แก่ เจตคติการมีวินัย การเลียนแบบผู้ปกครองในการมีวินัย การเลียนแบบเพื่อนในการมีวินัย และการเลียนแบบครูในการมีวินัย เพื่อให้การดำเนินการรูปแบบการพัฒนาที่ได้ดำเนินไปอย่างเป็นระบบ มีความสอดคล้องและต่อเนื่อง ผู้วิจัยจึงได้มีการเรียบเรียงการดำเนินการตามขั้นตอนดังต่อไปนี้

กิจกรรมที่ 1. กิจกรรม แต่งกายดี – พิธีเปิด

กิจกรรมที่ 2. กิจกรรม คุ้นเคย

กิจกรรมที่ 3. กิจกรรม วินัยที่น่ารู้

กิจกรรมที่ 4 กิจกรรม ช่วยฟังหน่อย

กิจกรรมที่ 5. กิจกรรม สร้างคุณค่าด้วยเวลา

กิจกรรมที่ 6. กิจกรรม วิเคราะห์และเลือกครูต้นแบบ

กิจกรรมที่ 7. กิจกรรม 5 ส

กิจกรรมที่ 8. กิจกรรม บทบาทหน้าที่

กิจกรรมที่ 9. กิจกรรม การแสดงบทบาทสมมติ

กิจกรรมที่ 10. กิจกรรม ค้นหาบุคคลต้นแบบ

กิจกรรมที่ 11. กิจกรรม รู้จักตนเอง

กิจกรรมที่ 12. กิจกรรม วจีไพเราะ - พิธีปิด

หลังจากได้รูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา จากการวิจัยระยะที่ 2 แล้ว ผู้วิจัยได้ทดลองใช้กับกลุ่มทดลอง คือ นักเรียนระดับชั้นมัธยมศึกษาปีที่ 5 ห้อง 5 / 7 โรงเรียนอยุธยาวิทยาลัย อำเภอเมือง จังหวัดพระนครศรีอยุธยา จำนวน 42 คน และ กลุ่มควบคุม คือ นักเรียนระดับชั้นมัธยมศึกษาปีที่ 5 ห้อง 5 / 4 โรงเรียนอยุธยาวิทยาลัย อำเภอเมือง จังหวัดพระนครศรีอยุธยา จำนวน 42 คน

ผู้วิจัยได้เลือกกลุ่มทดลองกลุ่มนี้ ด้วยเหตุผลดังต่อไปนี้

1. เป็นกลุ่มนักเรียนระดับชั้นมัธยมศึกษา ที่ไม่อยู่ในกลุ่มตัวอย่างในระยะวิจัยที่ 1 และไม่เป็นกลุ่มเป้าหมายในระยะที่ 2 ในการวิจัยในครั้งนี้

2. เป็นสถานที่ที่ผู้วิจัยปฏิบัติงาน และสามารถติดตามผลการทดลอง การใช้รูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา

โดยผู้วิจัยกำหนดการพัฒนารูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ในวันที่ 20 พฤษภาคม พ.ศ. 2560 ถึงวันที่ วันที่ 20 สิงหาคม พ.ศ. 2560

โดยมีรายชื่อผู้เข้ารับการทดลอง (กลุ่มทดลอง) รูปแบบการพัฒนา และกลุ่มควบคุม แสดงดังเสนอในภาคผนวก ง

ผู้วิจัยได้นำรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในด้านเจตคติการมีวินัย ด้านการเลียนแบบผู้ปกครองในการมีวินัย ด้านการเลียนแบบเพื่อนในการมีวินัย และด้านการเลียนแบบครูในการมีวินัย มาทดลองใช้กับกลุ่มทดลอง โดยมีกำหนดการในการพัฒนา ตามโครงการพัฒนาจริยธรรมด้านการมีวินัยของนักเรียน โรงเรียนมัธยมศึกษา และมีการดำเนินการวิจัยต่อไป ดังนี้

1. การเก็บและรวบรวมข้อมูลการทดลอง

1.1 ก่อนดำเนินการทดลอง ผู้วิจัยเก็บข้อมูลโดยใช้แบบสอบถามกับกลุ่มทดลอง และกลุ่มควบคุมพร้อมกัน ในวันที่ 20 พฤษภาคม พ.ศ. 2560 เป็น Pretest

1.2 ดำเนินการทดลองรูปแบบการพัฒนาที่ได้จากการวิจัยระยะที่ 2 กับกลุ่มทดลอง ตั้งแต่วันที่ 20 พฤษภาคม พ.ศ. 2560 ถึงวันที่ วันที่ 20 สิงหาคม พ.ศ. 2560

1.3 หลังดำเนินการทดลอง ผู้วิจัยเก็บข้อมูลโดยใช้แบบสอบถามกับกลุ่มทดลอง และกลุ่มควบคุมพร้อมกัน ในวันที่ 20 สิงหาคม พ.ศ. 2560 เป็น Posttest

1.4 ผู้วิจัยได้ทำการเปรียบเทียบจริยธรรมด้านการมีวินัยของนักเรียน โรงเรียนมัธยมศึกษา ซึ่งเป็นตัวแปรร่วม และเปรียบเทียบตามปัจจัยสาเหตุ คือ ด้านเจตคติการมีวินัย ด้านการเลียนแบบผู้ปกครองในการมีวินัย ด้านการเลียนแบบเพื่อนในการมีวินัย และด้านการเลียนแบบครูในการมีวินัย ระหว่างกลุ่มทดลองกับกลุ่มควบคุม ซึ่ง ปรากฏผลการสังเกต พฤติกรรมกลุ่มทดลอง ดังนี้

2. ผลการดำเนินการ

2.1 กิจกรรม ช่วยฟังหน่อย

จากการสังเกตการณ์หลังการทดลองใช้รูปแบบการพัฒนา กิจกรรมช่วยฟังหน่อย กับกลุ่มทดลอง ผู้วิจัยมีข้อสังเกต ดังนี้

2.1.1 นักเรียน มีสมาธิ ในการฟัง มากขึ้น และเข้าใจการฟังที่ถูกต้อง

2.1.2 นักเรียนทราบวิธีการ และหลักการฟังที่ถูกต้อง และรู้จักการอดทนที่ จะฟัง และมีสติอยู่กับตนเองตลอดเวลา

2.1.3 เพื่อให้นักเรียนทราบถึงการรู้จัก กาละ เทศะ และวางตนในสังคมได้อย่างเหมาะสม

2.1.4 นักเรียนให้ความสนใจการฟังบรรยาย มีความกระตือรือร้น มีการซักถามข้อสงสัย และกล้าแสดงออก ให้เกียรติ และมีปฏิสัมพันธ์ที่ดีกับครู และวิทยากร

2.2 กิจกรรม วินัยที่น่ารู้

จากการสังเกตการณ์หลังการทดลองใช้รูปแบบการพัฒนา กิจกรรมวินัยที่น่ารู้ กับกลุ่มทดลอง ผู้วิจัยมีข้อสังเกต ดังนี้

2.2.1 นักเรียนมีค่าเฉลี่ยของคะแนนหลังอบรม สูงกว่าก่อนอบรม

2.2.2 มีความรู้ และความมั่นใจ พร้อมที่จะตัดสินใจในทางที่ถูกต้อง

2.2.3 มีมนุษย์สัมพันธ์กับ คนรอบข้าง

2.2.4 รู้จักเสงี่ยมเจียมตน นอบน้อมถ่อมตนมากขึ้น

2.3 กิจกรรม การวิเคราะห์และเลือกครูต้นแบบ

จากการสังเกตการณ์หลังการทดลองใช้รูปแบบการพัฒนา กิจกรรม การวิเคราะห์และเลือกครูต้นแบบ กับกลุ่มทดลอง ผู้วิจัยมีข้อสังเกต ดังนี้

2.3.1 มีการสนทนาถึงแนวทางในการพิจารณาว่าจะเลือกครูคนใดมาเป็นแม่แบบให้กับตนเองดี

2.3.2 นักเรียนสามารถตัดสินใจเลือกครูต้นแบบด้านความมีวินัย และด้านการประพฤติปฏิบัติตนเป็นพลเมืองดี ได้ด้วยตนเอง

2.3.3 นักเรียนมีแบบอย่าง แบบแผน เพื่อสร้างความมั่นใจในการตัดสินใจที่ดี ในการเลือกต้นแบบ

2.4 กิจกรรม การค้นหาบุคคลต้นแบบ

จากการสังเกตการณ์หลังการทดลองใช้รูปแบบการพัฒนา กิจกรรมการค้นหาบุคคลต้นแบบ กับกลุ่มทดลอง ผู้วิจัยมีข้อสังเกต ดังนี้

2.4.1 นักเรียนหาบุคคลต้นแบบที่ประสบความสำเร็จ หรือได้รับการยอมรับจากสังคมในด้านต่าง ๆ ได้อย่างมีหลักการและเหตุผล

2.4.2 นักเรียนตอบคำถามในใบงาน

2.4.3 นักเรียนร่วมกันอภิปรายถึงคุณลักษณะของความมีวินัยในตนเอง ที่บุคคลที่เลือกเป็นต้นแบบส่วนใหญ่มีเหมือนกัน

2.4.4 นักเรียนสามารถระบุคุณลักษณะของบุคคลต้นแบบที่ดีได้

2.4.5 นักเรียนสามารถบอกแนวทางในการค้นหาบุคคลต้นแบบที่ควรนำมาเป็นแบบอย่างความประพฤติได้

2.5 กิจกรรม สร้างคุณค่าด้วยเวลา

จากการสังเกตการณ์หลังการทดลองใช้รูปแบบการพัฒนา กิจกรรมสร้างคุณค่าด้วยเวลา กับกลุ่มทดลอง ผู้วิจัยมีข้อสังเกต ดังนี้

2.5.1 นักเรียนมีการสนทนาเรื่องการใช้เวลาว่างให้เป็นประโยชน์ การวางแผนการใช้เวลา พยายามชี้ให้เห็นว่า ตนเองการรู้จักวางแผนในการจัดการกับเวลาที่มีอยู่ ช่วยทำให้สามารถดำเนินกิจกรรมต่าง ๆ ได้สำเร็จบรรลุเป้าหมายตามเวลาที่กำหนดไว้

2.5.2 นักเรียนเข้าใจการวางแผนการใช้เวลา

2.5.3 นักเรียนตระถึงความสำคัญและประโยชน์ของการวางแผนการใช้เวลา

2.5.4 นักเรียนสามารถวางแผนการใช้เวลาของตนเองได้

2.5.5 นักเรียนมีความตระหนักถึงการใช้เวลาว่างให้เกิดประโยชน์ เช่น อ่านหนังสือเรียน ทบทวนบทเรียนกับเพื่อน ร่วมกิจกรรมของทางโรงเรียนหรือกิจกรรมสาธารณะของชุมชน

2.6 กิจกรรม คุ้นเคย

จากการสังเกตการณ์หลังการทดลองใช้รูปแบบการพัฒนา กิจกรรมคุ้นเคย กับกลุ่มทดลอง ผู้วิจัยมีข้อสังเกต ดังนี้

2.6.1 เกิดการสร้างความคุ้นเคยระหว่างครูวิทยากร ผู้ดำเนินกิจกรรมกับนักเรียน ระหว่างนักเรียนด้วยกันเอง และนักเรียนกับครอบครัว ให้เกิดบรรยากาศที่อบอุ่น ไว้วางใจซึ่งกันและกัน พร้อมที่จะร่วมทำกิจกรรมเพื่อพัฒนาในเรื่องการมีวินัย

2.6.2 นักเรียนทราบวิธีการของการใช้ชุดกิจกรรมการมีวินัย รวมทั้งเวลา และสถานที่ที่ใช้ในการทำกิจกรรม

2.6.3 นักเรียนให้ความสนใจการฟังบรรยาย มีความกระตือรือร้น มีการซักถามข้อสงสัย ให้เกียรติและมีปฏิสัมพันธ์ที่ดีกับครูวิทยากร

2.6.4 นักเรียนมีความเข้าใจในตนเองมาก มีความมั่นใจในตัวเองมากยิ่งขึ้น

2.7 กิจกรรม รู้จักตนเอง

จากการสังเกตการณ์ หลังการทดลองใช้รูปแบบการพัฒนา กิจกรรมรู้จักตนเอง กับกลุ่มทดลอง ผู้วิจัยมีข้อสังเกต ดังนี้

2.7.1 นักเรียน เข้าใจตนเอง สามารถค้นหาตัวตน ของตนเองได้ถูกต้อง

2.7.2 นักเรียนทราบวิธีการของการค้นหาตนเอง และมีสติอยู่กับตนเองตลอดเวลา

2.7.3 นักเรียนให้ความสนใจการฟังบรรยาย มีความกระตือรือร้น มีการซักถามข้อสงสัย ให้เกียรติและมีปฏิสัมพันธ์ที่ดีกับครูวิทยากร

2.8 กิจกรรม บทบาทหน้าที่

จากการสังเกตการณ์ หลังจากทดลองรูปแบบการพัฒนา กิจกรรม บทบาทหน้าที่ ของนักเรียน ในกลุ่มทดลอง ผู้วิจัยมีข้อสังเกตดังนี้

2.8.1 เกิดการเปลี่ยนแปลงและปรับปรุงพฤติกรรมเกิดความรับผิดชอบในหน้าที่ที่ได้รับมอบหมายมากขึ้น

2.8.2 นักเรียน มีความเข้าใจในบทบาทหน้าที่ของตน

2.8.3 การปฏิบัติงานในแต่ละกิจกรรมมีความผิดพลาดน้อยลง เพราะนักเรียน มีความเข้าใจในบทบาทหน้าที่ที่ต้องรับผิดชอบของตนเอง และเพื่อน

2.9 กิจกรรม การแสดงบทบาทสมมติ

จากการสังเกตการณ์ หลังจากทดลองรูปแบบการพัฒนา กิจกรรม บทบาทสมมติ ของนักเรียน ในกลุ่มทดลอง ผู้วิจัยมีข้อสังเกตดังนี้

2.9.1 เกิดการเปลี่ยนแปลงและปรับปรุงพฤติกรรมในการแต่งกาย การพูด การเข้ากับเพื่อนกับครูได้ดีขึ้น

2.9.2 นักเรียน มีความเข้าใจในบทบาทหน้าที่ของตน

2.9.3 การปฏิบัติงานในแต่ละกิจกรรมมีความผิดพลาดน้อยลง เพราะนักเรียน มีความเข้าใจในบทบาทหน้าที่ที่ต้องรับผิดชอบของแต่ละคน

2.10 กิจกรรม แต่งกายดี

จากการสังเกตการณ์หลังจากทดลองรูปแบบการพัฒนา กิจกรรม แต่งกายดี ของนักเรียนมัธยมศึกษา ในกลุ่มทดลอง ผู้วิจัยมีข้อสังเกตดังนี้

2.10.1 เกิดการเปลี่ยนแปลงและปรับปรุงพฤติกรรมในการแต่งกาย การมาโรงเรียนทันเวลา และการมีความรับผิดชอบต่องานที่ครูมอบหมาย

2.10.2 นักเรียนมีความรับผิดและใส่ใจในการปฏิบัติงานมากขึ้น

2.10.3 การปฏิบัติงานในแต่ละกิจกรรมมีความผิดพลาดน้อยลง เพราะนักเรียน มีความพร้อม และเข้าใจในการแต่งกายที่เหมาะสม กับกิจกรรม

2.10.4 นักเรียนมีความภาคภูมิใจ ที่ได้แต่งกายเข้าร่วมกลุ่มกิจกรรม

2.11 กิจกรรม วจีไพเราะ

จากการสังเกตการณ์ หลังจากทดลองรูปแบบการพัฒนากิจกรรม วจีไพเราะของนักเรียนมัธยมศึกษา ในกลุ่มทดลอง ผู้วิจัยมีข้อสังเกตดังนี้

2.11.1 เกิดการเปลี่ยนแปลงและปรับปรุงพฤติกรรมในการพูดคุยในกลุ่มไปในทางที่ไม่สร้างความขัดแย้ง

2.11.2 นักเรียนมีความรับผิดชอบ ในการใช้วาจาของตนเองมากขึ้น

2.11.3 การปฏิบัติงานในแต่ละกิจกรรมมีความผิดพลาดน้อยลง เพราะนักเรียน มีความพร้อม และเข้าใจคิดทบทวนการใช้คำพูดและท่าทางแสดงออกที่เหมาะสมกับกิจกรรม

2.12 กิจกรรม 5 ส

จากการสังเกตการณ์ หลังจากทดลองรูปแบบการพัฒนากิจกรรม 5 ส ของนักเรียนมัธยมศึกษา ในกลุ่มทดลอง ผู้วิจัยมีข้อสังเกตดังนี้

2.1.2.1 นักเรียนรู้จักวางแผนในการจัดระเบียบของกิจกรรม ช่วยทำให้เราสามารถดำเนินกิจกรรมต่าง ๆ ได้สำเร็จบรรลุเป้าหมายตามเวลาที่กำหนดไว้

2.1.2.2 นักเรียนเข้าใจการทำกิจกรรม 5 ส

2.12.3 นักเรียนตระหนักถึงความสำคัญ และประโยชน์ของการการทำกิจกรรม 5 ส

2.1.2.4 นักเรียนมีความสนุก สนาน สามารถประยุกต์ใช้กับการเรียนได้

3. ผลการประเมินผลรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา

จากวัตถุประสงค์การวิจัยข้อที่ 3 ผู้วิจัยต้องการศึกษาเพื่อทดลองใช้และประเมินผลรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา โดยใช้การเปรียบเทียบผลก่อนและหลังการทดลองรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา กลุ่มทดลองคือ นักเรียนระดับชั้นมัธยมศึกษาปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 1 ห้องเรียน คือห้อง 5 / 7 จำนวน 42 คน และ กลุ่มควบคุม นักเรียนระดับชั้นมัธยมศึกษาปีที่ 5 โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา จำนวน 1 ห้องเรียน คือห้อง 5/ 4 จำนวน 42 คน โดยผู้วิจัยได้ดำเนินการทดลองตามรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ดังต่อไปนี้

3.1 ผู้วิจัยดำเนินการเก็บข้อมูลก่อนการพัฒนาจริยธรรมด้านการมีวินัยของนักเรียน โรงเรียนมัธยมศึกษา โดยเริ่มเก็บข้อมูลก่อนการทดลองในครั้งแรก พร้อมกันทั้งกลุ่มทดลองและกลุ่มควบคุม ในวันที่ 20 เดือน พฤษภาคม พ.ศ. 2560

3.2 ในการทดลองรูปแบบ ผู้วิจัยได้ออกแบบสอบถามและแบบทดสอบ และ การสังเกต การบันทึก ที่ครอบคลุมปัจจัยทั้ง 5 ด้าน คือ ด้านเจตคติการมีวินัย ด้านการเลียนแบบผู้ปกครองในการมีวินัย ด้านการเลียนแบบเพื่อนในการมีวินัย ด้านการเลียนแบบครูในการมีวินัย และด้านจริยธรรมการมีวินัย นำมาทดสอบกับ กลุ่มทดลอง

3.3 ผู้วิจัยดำเนินการเก็บข้อมูลหลังการพัฒนาจริยธรรมด้านการมีวินัยของนักเรียน โรงเรียนมัธยมศึกษา โดยเก็บข้อมูลในวันสุดของการพัฒนาตามรูปแบบการพัฒนา พร้อมกันทั้งกลุ่มทดลองและกลุ่มควบคุม ในวันที่ 20 เดือน สิงหาคม พ.ศ. 2560 และนำค่าเฉลี่ยคะแนนที่ได้มาเปรียบเทียบระหว่างกลุ่มทดลองและกลุ่มควบคุม ทำการวิเคราะห์เปรียบเทียบข้อมูล ด้วยสถิติ MACOVA

ผลการวิเคราะห์ ค่าเฉลี่ย ส่วนเบี่ยงเบนมาตรฐาน ของตัวแปรรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา จำแนกตามกลุ่ม ดังแสดงในตารางที่ 4.12

**ตารางที่ 4.12**

*ค่าเฉลี่ย ส่วนเบี่ยงเบนมาตรฐาน ของตัวแปรรูปแบบการพัฒนาจริยธรรมด้านการมีวินัยของนักเรียน จำแนกตามกลุ่ม*

|  |  |  |  |  |
| --- | --- | --- | --- | --- |
| ตัวแปร | กลุ่มทดลอง | | กลุ่มควบคุม | |
|  | S.D. |  | S.D. |
| ด้านเจตคติ  ด้านเลียนแบบผู้ปกครอง  ด้านเลียนแบบสื่อ  ด้านเลียนแบบเพื่อน  จริยธรรมการมีวินัย | 3.8965  3.9038  4.2107  4.0317  3.9495 | 0.37497  0.44193  0.59291  0.66845  0.49055 | 3.1800  3.5617  3.9404  3.4370  3.5706 | 0.62775  0.41022  0.53107  0.76199  0.80682 |

ผลการเปรียบเทียบค่าเฉลี่ยคะแนนตัวแปรของกลุ่มทดลอง และกลุ่มควบคุมในทุกตัวแปร ตามรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา แบบ Multivariate Test ดังแสดงในตารางที่ 4.13

**ตารางที่ 4.13**

*เปรียบเทียบคะแนนตัวแปรก่อนและหลังการดำเนินการในทุกตัวแปรตามรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา แบบ Multivariate Test*

|  |  |  |  |  |  |  |
| --- | --- | --- | --- | --- | --- | --- |
| Effect |  | Value | F | Hypo thesis df | Error df | Sig. |
| Intercept | Pillai's Trace | 0.881 | 144.347 | 4.000 | 78.000 | .000\* |
|  | Wilks' Lambda | 0.119 | 144.347 | 4.000 | 78.000 | .000\* |
|  | Hotelling's Trace | 7.402 | 144.347 | 4.000 | 78.000 | .000\* |
|  | Roy's Largest Root | 7.402 | 144.347 | 4.000 | 78.000 | .000\* |
| จริยธรรม | Pillai's Trace | 0.127 | 2.836 | 4.000 | 78.000 | .030\* |
| การมีวินัย | Wilks' Lambda | 0.873 | 2.836 | 4.000 | 78.000 | .030\* |
|  | Hotelling's Trace | 0.145 | 2.836 | 4.000 | 78.000 | .030\* |
|  | Roy's Largest Root | 0.145 | 2.836 | 4.000 | 78.000 | .030\* |
| กลุ่ม | Pillai's Trace | 0.457 | 16.427 | 4.000 | 78.000 | .000\* |
|  | Wilks' Lambda | 0.543 | 16.427 | 4.000 | 78.000 | .000\* |
|  | Hotelling's Trace | 0.842 | 16.427 | 4.000 | 78.000 | .000\* |
|  | Roy's Largest Root | 0.842 | 16.427 | 4.000 | 78.000 | .000\* |

*หมายเหต* \* มีนัยสำคัญทางสถิติที่ระดับ .05

การวิเคราะห์ค่าสถิติ MACOVA การเปรียบเทียบโดยการทดสอบ Multivariate จากพิจารณาตามกลุ่มทดลอง และกลุ่มควบคุม โดยมีตัวแปรด้านจริยธรรมการมีวินัยเป็นตัวแปรควบคุม หลังการดำเนินงานตามรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา โดยใช้การวัดด้วยวิธี Pillai’s Trace, Wilks’Lambda, Hotelling’s Trace, และ Roy’s Largest Root พบว่า มีค่านัยสำคัญทางสถิติ ที่ระดับ .030 แสดงว่าค่าเฉลี่ยคะแนนการทดสอบกลุ่มทกลองและกลุ่มควบคุม หลังการดำเนินงานตามรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา แตกต่างกันอย่างมีนัยสำคัญทางสถิติที่ระดับ .05 โดยมีค่าคะแนนกลุ่มทดลองสูงกว่ากลุ่มควบคุม ซึ่งสรุปตามสมมติฐานได้ว่าการพัฒนาจริยธรรมด้านการมีวินัยของนักเรียน โรงเรียนมัธยมศึกษา หลังจากได้ดำเนินงานตามรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษาที่ผู้วิจัยสร้างขึ้น กลุ่มทดลองมีการพัฒนาจริยธรรมดีขึ้นกว่ากลุ่มควบคุม ผู้วิจัยจึงได้ทำการทดสอบแบบ Univariate Test เพื่อเปรียบเทียบแต่ละตัวแปรต่อไป ในตารางที่ 4.14

**ตารางที่ 4.14**

*เปรียบเทียบคะแนนตัวแปรก่อนและหลังการดำเนินการทีละตัวแปรตามรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา แบบ Univariate Tests*

|  |  |  |  |  |  |  |
| --- | --- | --- | --- | --- | --- | --- |
| ตัวแปรเปรียบเทียบ | Dependent Variable | Type III Sum of Squares | df | Mean Square | F | Sig. |
| กลุ่ม | เจตคติ | 10.781 | 1 | 10.781 | 40.328\* | .000 |
|  | การเลียนแบบผู้ปกครอง | 2.457 | 1 | 2.457 | 13.514\* | .000 |
|  | การเลียนแบบเพื่อน | 7.427 | 1 | 7.427 | 14.457\* | .000 |
|  | การเลียนแบบสื่อ | 1.535 | 1 | 1.535 | 4.845\* | .031 |
|  | จริยธรรมการมีวินัย | 3.015 | 1 | 3.015 | 6.764\* | .011 |

*หมายเหตุ* **\*** มีนัยสำคัญทางสถิติที่ระดับ .05

จากการทดสอบแบบ Multivariate Tests พบความแตกต่างอย่างมีนัยสำคัญทางสถิติแล้ว ผู้วิจัยได้ทำการทดสอบแบบ Univariate Tests เพื่อเปรียบเทียบความแตกต่างทีละตัวแปร พบว่า ปัจจัยด้านเจตคติ มีค่า Significant ระดับ .000 ปัจจัยด้านการเลียนแบบผู้ปกครองในการมีวินัยมีค่า Significant ระดับ .000 ปัจจัยด้านการเลียนแบบสื่อในการมีวินัย มีค่า Significant ระดับ .031 ปัจจัยด้านการเลียนแบบเพื่อนในการมีวินัย มีค่า Significant ระดับ .000 และปัจจัยด้านจริยธรรมการมีวินัย ซึ่งเป็นตัวแปรร่วม มีค่า Significant ระดับ .011 ซึ่งแสดงว่า การพัฒนาจริยธรรมด้านการมีวินัยของนักเรียน ทั้ง 5 ด้าน นักเรียนกลุ่มทดลองและกลุ่มควบคุม แตกต่างกันอย่างมีนัยสำคัญทางสถิติที่ระดับ .05 โดยกลุ่มทดลองมีการพัฒนาจริยธรรมด้านการมีวินัยของนักเรียน ดีขึ้นกว่ากลุ่มควบคุม

ดังนั้น สามารถสรุปได้ว่า ในการวิจัยระยะที่ 1 ตัวแปรที่มีผลต่อการพัฒนาจริยธรรมด้านการมีวินัยของนักเรียน โรงเรียนมัธยมศึกษา ในจังหวัดพระนครศรีอยุธยา ที่เป็นตัวแปรพยากรณ์ ที่ได้จากการศึกษาเอกสาร และการวิจัยมี 6 ตัวแปร เมื่อนำเข้าสมการเชิงโครงสร้าง เพื่อตรวจสอบความตรงของตัวแบบจำลองสมมติฐาน ซึ่งมีค่าสถิติเป็นไปตามเกณฑ์ดัชนีความกลมกลืนของตัวแบบ พบว่า มีตัวแปรพยากรณ์ 4 ตัว ที่มีนัยสำคัญทางสถิติที่ระดับ .05 ได้แก่ ด้านเจตคติการมีวินัย ด้านการเลียนแบบผู้ปกครองในการมีวินัย ด้านการเลียนแบบเพื่อนในการมีวินัย และ ด้านการเลียนแบบครูในการมีวินัย เป็นปัจจัยที่มีอิทธิพลต่อการพัฒนาจริยธรรมด้านการมีวินัยของนักเรียน และต่อมาในระยะที่ 2 ผู้วิจัยได้นำผลจากระยะที่ 1 มาสร้างรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา โดยผู้วิจัยจัดการประชุมเชิงปฏิบัติการของผู้ที่เกี่ยวข้อง ได้รับคำปรึกษาจากผู้เชี่ยวชาญ ทำให้ได้รูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา จำนวน 4 ด้าน 12 กิจกรรม ได้แก่ 1) ช่วยฟังหน่อย 2) วินัยที่น่ารู้ 3) วิเคราะห์และเลือกครูต้นแบบ 4) ค้นหาบุคคลต้นแบบ 5) การสร้างคุณค่าด้วยเวลา 6) คุ้นเคย 7) การรู้จักตนเอง 8) บทบาทหน้าที่ 9) การแสดงบทบาทสมมติ 10) แต่งกายดี 11) วจีไพเราะ และ 12) กิจกรรม 5 ส จากนั้นในระยะที่ 3 ผู้วิจัยได้นำรูปแบบการพัฒนาจริยธรรมด้านการมีวินัยของนักเรียน โรงเรียนมัธยมศึกษา ทั้ง 4 ปัจจัย 12 กิจกรรม ไปทดลองดำเนินการตามรูปแบบที่ได้ในระยะที่ 2 และกำหนดให้มีการประเมินผลเปรียบเทียบระหว่างกลุ่มทดลองกับกลุ่มควบคุม ดำเนินงานตามรูปแบบการพัฒนาจริยธรรมด้านการมีวินัยของนักเรียน ในกลุ่มทดลอง พบว่า หลังการทดลอง นักเรียนในกลุ่มทดลองมีการพัฒนาจริยธรรมด้านการมีวินัยของนักเรียนได้ดีขึ้น มากกว่ากลุ่มควบคุม และแตกต่างอย่างมีนัยสำคัญทางสถิติที่ระดับ .05 อันนำมาซึ่งผลการวิจัยระยะที่ 3 ซึ่งสามารถแสดงเป็นแผนภาพได้ดังภาพที่ 4.8

**รูปแบบการพัฒนาจริยธรรมด้านการมีวินัยของนักเรียน**

ประกอบด้วย 12 กิจกรรม

1) กิจกรรม ช่วยฟังหน่อย

2) กิจกรรม วินัยที่น่ารู้

3) กิจกรรม วิเคราะห์และเลือกครูต้นแบบ

4) กิจกรรม ค้นหาบุคคลต้นแบบ

5) กิจกรรม การสร้างคุณค่าด้วยเวลา

6) กิจกรรม คุ้นเคย

7) กิจกรรม การรู้จักตนเอง

8) กิจกรรม บทบาทหน้าที่

9) กิจกรรม การแสดงบทบาทสมมติ

10) กิจกรรม แต่งกายดี

11) กิจกรรม วจีไพเราะ

12) กิจกรรม 5 ส

**ปัจจัยที่มีผลต่อจริยธรรมด้านการมีวินัย ของนักเรียน ที่ได้จากการศึกษางานเอกสาร และงาน วิจัย**

1) ความรู้เรื่องวินัยนักเรียน

2) เจตคติในด้านวินัย

3) การเลียนแบบผู้ปกครองในเรื่องวินัย

4) การเลียนแบบสื่อในเรื่องวินัย

5) การเลียนแบบเพื่อนในเรื่องวินัย

6) การเลียนแบบครูในเรื่องวินัย

**ปัจจัยที่มีผลต่อการการพัฒนาจริยธรรมด้านการมีวินัย ของนักเรียน**

**ที่ได้จากการวิเคราะห์ข้อมูล**

1) การเลียนแบบผู้ปกครองในเรื่องวินัย

2) การเลียนแบบสื่อในเรื่องวินัย

3) การเลียนแบบเพื่อนในเรื่องวินัย

4) การเลียนแบบครูในเรื่องวินัย

ทดลองรูปแบบกับนักเรียน มัธยมศึกษาปีที่ 5

โรงเรียนอยุธยาวิทยาลัย อำเภอเมือง ในจังหวัดพระนครศรีอยุธยา กลุ่มทดลอง และกลุ่มควบคุม เป็นระยะเวลา 3 เดือน

ประเมินผลโดยเปรียบเทียบการพัฒนา ตัวแปร ทั้ง 4 ตัว

และตัวแปรร่วม 1 ตัว กลุ่มทดลอง กับ กลุ่มควบคุม

รูปแบบการพัฒนาจริยธรรมด้านการมีวินัย ของนักเรียน โรงเรียนมัธยมศึกษา

ในจังหวัดพระนครศรีอยุธยา

**การพัฒนารูปแบบ โดยวิธีการ**

1. ยกร่างโดยผู้วิจัย

2. การประชุมปฏิบัติการ

3. การปรึกษาผู้เชี่ยวชาญ

***ภาพที่ 4.8*** กระบวนการดำเนินการวิจัยรูปแบบการพัฒนาจริยธรรมด้านการมีวินัยของนักเรียนโรงเรียนมัธยมศึกษา ในจังหวัดพระนครศรีอยุธยา